sagorsarker/bangla-wikipedia huggingface dataset:
ভারত মহাসাগর

ভারত মহাসাগর হল বিশ্বের তৃতীয় বৃহত্তম মহাসাগর। পৃথিবীর মোট জলভাগের ২০ শতাংশ এই মহাসাগর অধিকার করে আছে। এই মহাসাগরের উত্তর সীমায় রয়েছে ভারতীয় উপমহাদেশ; পশ্চিমে রয়েছে পূর্ব আফ্রিকা; পূর্বে রয়েছে ইন্দোচীন, সুন্দা দ্বীপপুঞ্জ ও অস্ট্রেলিয়া; এবং দক্ষিণে রয়েছে দক্ষিণ মহাসাগর সংজ্ঞান্তরে অ্যান্টার্কটিকা।
ভারত মহাসাগর বিশ্ব মহাসাগরগুলির সঙ্গে আন্তঃসম্পর্কযুক্ত। ২০ ডিগ্রি পূর্ব দ্রাঘিমা আটলান্টিক মহাসাগর থেকে এবং ১৪৬°৫৫' পূর্ব দ্রাঘিমা প্রশান্ত মহাসাগর থেকে ভারত মহাসাগরকে বিচ্ছিন্ন করেছে। ভারত মহাসাগরের সর্ব-উত্তর অংশটি পারস্য উপসাগরের ৩০ ডিগ্রি অক্ষরেখায় অবস্থিত। দক্ষিণভাগে (আফ্রিকা থেকে অস্ট্রেলিয়া পর্যন্ত) ভারত মহাসাগরের প্রস্থ প্রায় ১০,০০০ কিলোমিটার (৬,২০০ মাইল)। লোহিত সাগর ও পারস্য উপসাগরসহ এই মহাসাগরের মোট আয়তন ৭৩,৫৫৬,০০০ বর্গ কিলোমিটার (২৮,৩৫০,০০০ বর্গ মাইল)।
ভারত মহাসাগরের ঘনত্ব ২৯২,১৩১,০০০ ঘন কিলোমিটার (৭০,০৮৬,০০০ ঘন মাইল)। মহাসাগরের মহাদেশীয় প্রান্তসীমায় অনেক ছোটো ছোটো দ্বীপ অবস্থিত। ভারত মহাসাগরে অবস্থিত দ্বীপরাষ্ট্রগুলি হল মাদাগাস্কার (বিশ্বের চতুর্থ বৃহত্তম দ্বীপ), রিইউনিয়ন দ্বীপ, কোমোরোস, সেশেল, মালদ্বীপ, মরিশাস ও শ্রীলঙ্কা। ইন্দোনেশিয়া দ্বীপপুঞ্জ এই মহাদেশের পূর্ব সীমায় অবস্থিত।
কমপক্ষে ১৫১৫ সাল থেকে ভারত মহাসাগরের নামকরণ করা হয়েছে ভারত নাম থেকে ("ওশেনাস ওরিয়েন্টালস ইনডিকাস")। ভারত, তখন, "সিন্ধু নদীর অঞ্চল" এর গ্রীক / রোমান নাম।
প্রাচীন ভারতীয়রা একে সিন্ধু মহাসাগর বা সিন্ধুর বিশাল সমুদ্র বলে ডাকত, এই মহাসাগরকে বিভিন্ন ভাষায় হিন্দু মহাসাগর, ভারতীয় মহাসাগর ইত্যাদি বলা হত। আগে ভারত মহাসাগর 'পূর্ব মহাসাগর' নামেও পরিচিত ছিল, ১৮শ শতাব্দীর মাঝামাঝি সময়ে এই শব্দটি ব্যবহৃত হত। বিপরীতভাবে, যখন ১৫শ শতাব্দীতে চীন ভারত মহাসাগরে অন্বেষণ করছিল, তারা এটিকে "পশ্চিম মহাসাগর" বলে অভিহিত করেছিল।
প্রাচীন গ্রীক ভূগোল অনুযায়ী গ্রীকরা ভারত মহাসাগর অঞ্চলটিকে এরিথ্রিয়ান সাগর বলে জানত। "ভারত মহাসাগর বিশ্ব" এর তুলনামূলকভাবে নতুন ধারণা অনুযায়ী এবং এর ইতিহাস পুনরায় লেখার চেষ্টার ফলস্বরূপ নতুন নামের প্রস্তাব হয়েছে, যেমন 'এশিয়ান সাগর' এবং 'আফরাশিয়ান সাগর'।
এর উত্তর দিকে রয়েছে বাংলাদেশ, ভারত, পাকিস্তান ও ইরান; পশ্চিমে আরব উপদ্বীপ ও আফ্রিকা; পুর্বে রয়েছে মালয় উপদ্বীপ, অস্ট্রেলিয়া ও ইন্দোনেশিয়ার সুন্দা দ্বীপ এবং দক্ষিণ দিকে রয়েছে অ্যান্টার্কটিকা মহাদেশ। ভারত সাগরের তিনটি প্রধান বাহু হচ্ছে: আরব সাগর, আন্দামান সাগর ও বঙ্গোপসাগর।
</div>
এই দেশগুলির মাঝে দ্বীপ দেশ হচ্ছে শ্রীলঙ্কা, মালদ্বীপ, বাহরাইন, কমোরোস, মাদাগাস্কার, মরিশাস ও সেশেল।
ভারত মহাসাগরের সমুদ্র লেনগুলি বিশ্বের সবচেয়ে কৌশলগতভাবে গুরুত্বপূর্ণ হিসাবে বিবেচিত হয়। ভারত মহাসাগর এবং এর অত্যাবশ্যক চোকপয়েন্টগুলির মধ্য দিয়ে বিশ্বের সমুদ্রসীমায় ৮০ শতাংশেরও বেশি তেল পরিবহনের বাণিজ্য সম্পূর্ণ হয়। এই মহাসাগরের সঙ্গে যুক্ত হরমুজ প্রণালীর মধ্য দিয়ে ৪০ শতাংশ, মালাক্কা প্রণালীর মধ্য দিয়ে ৩৫ শতাংশ এবং বাব-মান্দাব প্রণালীর মধ্য দিয়ে ৮ শতাংশ তেল পরিবহন করা হয়।
টেনিস

টেনিস বর্তমান বিশ্বের অন্যতম জনপ্রিয় ক্রীড়া। লন টেনিস নামেও বিশ্বের অনেক দেশে এ খেলার পরিচিতি রয়েছে। যিনি এ খেলায় অংশগ্রহণ করেন, তিনি 'টেনিস খেলোয়াড়' নামে পরিচিতি পান। টেনিস খেলার জন্য প্রয়োজন হয় তারযুক্ত একটি দণ্ড যা 'র‌্যাকেট' নামে পরিচিত, একটি বল এবং জাল। উইম্বলডন চ্যাম্পিয়নশিপ, অস্ট্রেলিয়ান ওপেন, ফ্রেঞ্চ ওপেন এবং ইউএস ওপেন - টেনিসের চারটি বড় প্রতিযোগিতা, যা প্রতি বছর নির্দিষ্ট সময়ে অনুষ্ঠিত হয়। এ প্রত্যেক প্রতিযোগিতাই গ্র্যান্ড স্ল্যাম প্রতিযোগিতা নামে পরিচিত।
রাফায়েল নাদাল, পিট সাম্প্রাস, ইভান ল্যান্ডল, বরিস বেকার, রজার ফেদেরার, নোভাক জকোভিচ, ভেনাস উইলিয়ামস, সেরেনা উইলিয়ামস, মার্টিনা নাভ্রাতিলোভা, স্টেফি গ্রাফ, মনিকা সেলেস, মারিয়া শারাপোভা, মার্টিনা হিঙ্গিস প্রমূখ বিশ্বের খ্যাতনামা টেনিস খেলোয়াড় হিসেবে পরিচিত হয়ে আছেন স্ব-মহিমায়।
সাধারণত দুইভাবে টেনিস খেলা হয়:-
এছাড়াও, ডাবলসে পুরুষ ও নারী নিয়ে গঠিত দল মিক্সড ডাবলস নামে পরিচিত।
টেনিস খেলা যেখানে অনুষ্ঠিত হয় সেই জায়গাটিকে বলা হয় টেনিস কোর্ট। টেনিস বিভিন্ন কোর্টে খেলা হয়ে থাকে:-
টেনিস কোর্ট দৈর্ঘ্যে ৭৮ ফুট এবং প্রস্থে ৩৯ ফুট হয়ে থাকে। তবে সিঙ্গেল কোর্ট প্রস্থে ২৭ ফুট হয়ে থাকে। চতুর্ভূজ আকৃতির কোর্টকে দুই ভাগে ভাগ করে মাঝে জাল টাঙানো হয় মাঝ খানে যার উচ্চতা ৩ ফুট। জালের দুই পাশে দু'টি করে চারটি সার্ভিস কোর্ট থাকে জাল থেকে যাদের দৈর্ঘ্য ২১ ফুট। লম্বায় দুই পাশে দুইটি নির্দিষ্ট মাপের ট্রাম লাইন থাকে।
টেনিস খেলায় দুই পক্ষের খেলোয়াড় জালের বিপরীত দিকে একে-অপরের মুখোমুখি অবস্থান নেয়। একদিকের খেলোয়াড় বলটি প্রথমে মারে তার অপর দিকের বিপরীত পাশের খেলোয়াড়ের দিকে। একে "সার্ভ" করা বলে। যে বল মারে তাকে "সার্ভার" এবং বিপরীত প্রান্তের খেলোয়াড়কে "রিসিভার" বলে। 'সার্ভার'-কে তার বেস লাইনের বাইরে থেকে বল মারতে হয়। তবে রিসিভার যে কোন জায়গায় অবস্থান নিতে পারে। সার্ভিসের বল খেলোয়াড়ের অপর পাশের বিপরীত দিকের সার্ভিস কোর্টে জাল না ছুঁয়ে পাঠাতে হয়। যদি সার্ভিসে কোনো ধরনের ভুল হয়, তবে 'সার্ভার' দ্বিতীয় সুযোগ পায় সার্ভিস করার। দ্বিতীয় সার্ভিস ভুল হলে 'ডবল ফল্ট' বলে এবং রিসিভার পয়েন্ট পায়।
সঠিক সার্ভিস হলে খেলার মূল অংশ (র‌্যালী) শুরু হয় যেখানে প্রতিটি খেলোয়াড় বল মেরে ফেরত পাঠায় বিপক্ষ দলের কোর্টে। এভাবে বল দেয়া-নেয়া করে প্রতিপক্ষকে পরাস্ত করার চেষ্টা করে যাতে প্রতিপক্ষ বলটি সঠিক ভাবে তাকে ফেরত পাঠাতে না পারে। যদি প্রতিপক্ষ সঠিকভাবে বল পাঠাতে ব্যর্থ হয় তবে খেলোয়াড় পয়েন্ট পায়। সঠিকভাবে বল পাঠাতে হলে খেলোয়াড়কে একবার আঘাত করে বল প্রতিপক্ষের কোর্টে নিয়ে ফেলতে হবে এবং সেটা করতে হয় প্রতিপক্ষের পাঠনো বল দুইবার মাটিতে পড়ার আগে।
টেনিস খেলার জয়-পরাজয় নির্ধারিত হয় সেট জয়ের সংখ্যা দ্বারা। টেনিস খেলায় পয়েন্ট প্রাপ্তির ক্রম হয় "০","১৫", "৩০", "৪০" এভাবে যেখানে খেলোয়াড় "৪০" এর পর পয়েন্ট পেলে তার গেম জেতা হয়। যদি দুই খেলোয়াড় এক সাথে "৪০" পয়েন্ট পায়। তবে গেম জেতার জন্য কোনো খেলোয়াড়কে পর পর দুই পয়েন্ট পেতে হয়। এভাবে কোনো খেলোয়াড় যদি প্রতিপক্ষ খেলোয়াড়ের সাথে কমপক্ষে দুই গেম ব্যবধান রেখে ছয়টি গেম জয় করতে পারে তবে সে একটি সেট জিতে নিতে সক্ষম হয়। যদি তারা সমান সংখ্যক গেমে জয়ী হয় তবে টাইব্রেকারের মাধ্যমে সেটের বিজয়ী নিশ্চিত হয়। এভাবে সর্বোচ্চ সেট জয়ী খেলোয়াড় খেলায় বিজয়ী হয়।
টেনিস বল উত্তাপের দ্বারা পশম জমা করে প্রস্তুত বস্ত্রের আবরনযুক্ত ফাঁপা রাবার দিয়ে তৈরি। টেনিস খেলার ঐতিহ্যে বলের রং ছিল সাদা, যা বিংশ শতাব্দীর শেষোক্ত সময়ে দৃষ্টি-সম্বন্ধীয় কারণের জন্য হলুদ রঙে পরিণত হয়।
হকি

হকি দুই দলের মধ্যে খেলা হয় এমন খেলার গোত্রীয় একটি খেলা।
ফিল্ড হকি নুড়ি, প্রাকৃতিক ঘাস, বালি বা পানি আচ্ছাদিত কৃত্রিম মাটির উপর ৭৩ মিলিমিটার পরিসীমা বিশিষ্ট ছোট ও শক্ত বল দিয়ে খেলা হয়। এটি বিশ্বের বিভিন্ন প্রান্তে, বিশেষ করে ইউরোপ, এশিয়া, অস্ট্রেলিয়া, দক্ষিণ আফ্রিকা ও আর্জেন্টিনায় পুরুষ ও নারীদের মধ্যে জনপ্রিয় একটি খেলা। বেশির ভাগ দেশেই যেকোন এক লিঙ্গের অর্থাৎ পুরুষ বা নারীদের মধ্যে আলাদা আলাদাভাবে খেলা হয়, যদিও খেলাটি দুই লিঙ্গের সমন্বয়েও খেলা যায়।
আইস হকি বৃহৎ বরফাচ্ছাদিত এলাকায় তিন ইঞ্চি পরিসীমা বিশিষ্ট তাপ দিয়ে সংযুক্ত রাবার ডিস্ক দিয়ে স্কেটারদের দুই দলের মধ্যে খেলা হয়ে থাকে। এই রাবার ডিস্ককে পাক বলা হয়। এই পাকটিকে উচ্চ স্তরের খেলার পূর্বে ঠাণ্ডা করা হয় যাতে এর বাউন্সিংয়ের মাত্রা কমে ও বরফে ঘর্ষণ কম হয়। এই খেলাটি উত্তর আমেরিকা ও ইউরোপের সর্বত্র এবং বিশ্বের অন্যান্য দেশে বিভিন্ন মাত্রায় খেলা হয়। এই খেলাটি কানাডা, ফিনল্যান্ড, লাটভিয়া, চেক প্রজাতন্ত্র ও স্লোভাকিয়ায় সবচেয়ে জনপ্রিয়। আইস হকি লাটভিয়ার জাতীয় খেলা এবং কানাডার শীতকালীন জাতীয় খেলা।
চিলির ইতিহাস

চিলি ১৬শ শতক থেকে স্পেনের একটি উপনিবেশ ছিল। ১৯শ শতকের শুরুর দিকে এটি স্বাধীনতা লাভ করে। গোটা ১৯শ শতক ধরে রপ্তানির মাধ্যমে এটি সমৃদ্ধি লাভ করে, কিন্তু এতে মূলত জমিদার উচ্চ শ্রেণীর লোকেরাই লাভবান হন। এখনও চিলিতে ধনী-দরিদ্রের বৈষম্য প্রকট।
১৯৭৩ সাল পর্যন্ত চিলিতে কোন সামরিক কু (coup) ঘটে, যা ছিল লাতিন আমেরিকার অন্যান্য দেশগুলির তুলনায় ব্যতিক্রম। ১৯৭৩ সালে এক সামরিক জান্তা ক্ষমতা দখন করে এবং ১৯৮৯ সালে গণতান্ত্রিক নির্বাচনের আগ পর্যন্ত চিলি শাসন করে। ২১শ শতকের শুরুতে এসেও চিলি সামরিক শাসনের দীর্ঘস্থায়ী প্রভাব কাটিয়ে ওঠার প্রচেষ্টা চালাচ্ছে।
প্যারাগুয়ের ইতিহাস

প্যারাগুয়ের পূর্বাংশে আদিতে স্থানীয় আদিবাসী গুয়ারানি জাতির লোকেরা বাস করত। ১৬শ শতকে এখানে স্পেনীয় ঔপনিবেশিকদের আগমন ঘটে। বর্তমানে প্যারাগুয়ে স্পেনীয় ও গুয়ারানি সংস্কৃতির মিলনস্থল।
প্যারাগুয়ে ১৮১১ সালে স্বাধীনতা লাভ করে। এর আগে এটি একটি স্পেনীয় উপনিবেশ ছিল। প্যারাগুয়ের স্বাধীনতা-পরবর্তী ইতিহাস সংঘাতময় এবং কর্তৃত্বপরায়ণ শাসন এর মূল বৈশিষ্ট্য। দেশটি দক্ষিণ আমেরিকার মহাদেশের ইতিহাসের তিনটি প্রধান যুদ্ধে দুইটিতে অংশ নেয়। প্রথমটি ছিল ১৮৬৫ সাথে শুরু হওয়া ত্রি-মৈত্রী যুদ্ধ। ঐ বছর প্যারাগুয়ে তার শক্তিশালী প্রতিবেশী রাষ্ট্র আর্জেন্টিনা, ব্রাজিল ও উরুগুয়ের সাথে একটি ধ্বংসাত্মক যুদ্ধে লিপ্ত হয়। ১৮৭৯ সালে এই সহিংস যুদ্ধের অবসান ঘটলেও এতে প্যারাগুয়ের অর্ধেক লোকই মৃত্যবরণ করে। এছাড়াও যুদ্ধের ফলস্বরূপ প্যারাগুয়ে তার ভূ-আয়তনের এক-চতুর্থাংশ হারায়। ১৯৩২ সাল থেকে ১৯৩৫ সাল পর্যন্ত প্যারাগুয়ে বলিভিয়ার সাথে যুদ্ধে লিপ্ত হয়, যার নাম ছিল চাকো যুদ্ধ। ১৯৪৭ সালে দেশটিতে একটি গৃহযুদ্ধ সংঘটিত হয়। ২০শ শতকের মাঝামাঝি প্যারাগুয়ে সামরিক প্রধান আলফ্রেদো স্ত্রোসনারের সামরিক স্বৈরতন্ত্রের জন্য কুখ্যাত হয়ে ওঠে। স্ত্রোসনার ১৯৫৪ সালে ক্ষমতা দখল করেন এবং তার সময়ে অনেক ক্ষমতাচ্যুত স্বৈরশাসক এবং জার্মানির নাৎসি রাজনৈতিক দলের প্রাক্তন সদস্যরা প্যারাগুয়েতে রাজনৈতিক আশ্রয়লাভ করে। স্ত্রোসনার ১৯৮৯ সাল পর্যন্ত ক্ষমতায় থাকেন, যে বছর একটি সামরিক অভ্যুত্থানে তার পতন ঘটে। তখন থেকে প্যারাগুয়ে ধীরে ধীরে গণতন্ত্রের দিকে যাত্রা শুরু করে। স্ত্রোসনার প্যারাগুয়ের জনগণের মধ্যে আতঙ্ক ও নিজমত চেপে রাখার যে সংস্কৃতি সৃষ্টি করেন, তা থেকে তারা কেবল ২১শ শতকে এসেই উত্তরণ করতে শুরু করেছে। ১৯৯৩ সালে দেশটিতে ১৯৫৪ সালের পর প্রথমবারের মত একজন বেসামরিক রাষ্ট্রপতি নির্বাচিত হন। তবে প্যারাগুয়ে এখনও রাজনৈতিক অস্থিরতা এবং অর্থনৈতিক সমস্যার মধ্যে নিমজ্জিত। ১৯৯৯ সালে উপরাষ্ট্রপতিকে হত্যা করা হয়। এছাড়া দুর্নীতির অভিযোগে অভিযুক্ত প্রাক্তন রাষ্ট্রপতি হুয়ান কার্লোস ওয়াসমোসি (১৯৯৩-১৯৯৮) এবং লুইস গোনসালেস মাকচি (১৯৯৯-২০০৩)-র বিচারে শাস্তি হয়। ২০০৮ সালে প্যারাগুয়ের কোলোরাদো পার্টি ১৯৪৭ সালের পরে প্রথমবারের মত ক্ষমতা হারায়; তার আগে এটি অবিচ্ছিন্নভাবে বিশ্বের সবচেয়ে দীর্ঘসময় ধরে দেশ শাসনকারী রাজনৈতিক দল ছিল। তবে ২০১৩ সালে দলটি আবার ক্ষমতায় ফেরত আসে।
বিশ্বের মানচিত্র

বিশ্বের মানচিত্র হচ্ছে পৃথিবীর পৃষ্ঠের বেশিরভাগ বা সমস্ত অংশের একটি মানচিত্র। বিশ্বের মানচিত্রগুলোকে পৃথিবীর স্কেলের কারণে অভিক্ষেপণ সমস্যার মোকাবেলা করতে হয়। প্রয়োজন অনুসারে দুটি মাত্রায় রেন্ডার করা মানচিত্র পৃথিবীর ত্রিমাত্রিক পৃষ্ঠের প্রদর্শনকে বিকৃত করে। যদিও এটি যেকোনো মানচিত্রের ক্ষেত্রে সত্য, কিন্তু এই বিকৃতিগুলো বিশ্বের মানচিত্রে খুব বেশি হয়ে থাকে। বিশ্বের মানচিত্র উপস্থাপন করার জন্য অনেক কৌশল তৈরি করা হয়েছে যা বিভিন্ন প্রযুক্তিগত এবং নান্দনিক লক্ষ্যগুলোকে সম্বোধন করে।
একটি বিশ্ব মানচিত্র বর্ণনাচিত্র তৈরি করার জন্য পৃথিবী, এর মহাসাগর এবং এর মহাদেশগুলোর বৈশ্বিক জ্ঞান প্রয়োজন। প্রাগৈতিহাসিক সময়কাল থেকে মধ্যযুগ পর্যন্ত সঠিক বিশ্বের মানচিত্র তৈরি করা অসম্ভব ছিল। কারণ যে কোনো সংস্কৃতির কাছে পৃথিবীর অর্ধেকেরও কম উপকূলরেখা এবং এর মহাদেশীয় অভ্যন্তরীণ অংশের একটি ছোট অংশ পরিচিত ছিল। ইউরোপীয় রেনেসাঁ সময় শুরু হওয়ার সময়ে গবেষণার সাথে সাথে পৃথিবীর পৃষ্ঠের জ্ঞান দ্রুত সঞ্চিত হয়। যার ফলে পৃথিবীর বেশিরভাগ উপকূলরেখার মানচিত্র ১৭৫০ এর দশকের মধ্যে তৈরি করা হয়েছিল। আর বিংশ শতাব্দীর মধ্যে মহাদেশীয় অভ্যন্তরীণ মানচিত্র তৈরি করা সম্ভব হয়েছিল।
বিশ্বের মানচিত্র সাধারণত রাজনৈতিক বৈশিষ্ট্য বা ভৌত বৈশিষ্ট্যের উপর ফোকাস করে। রাজনৈতিক মানচিত্র আঞ্চলিক সীমানা এবং মানব বসতির চিত্রায়নে জোর দেয়। ভৌত মানচিত্র দেখায় ভৌগোলিক বৈশিষ্ট্য; যেমন- পর্বত, মাটির ধরন বা ভূমির ব্যবহার। ভূতাত্ত্বিক মানচিত্র পৃষ্ঠকে দেখানোর পাশাপাশি অন্তর্নিহিত শিলাগুলোর বৈশিষ্ট্য, ভৌগোলিক ত্রুটি ও ভূপৃষ্ঠের কাঠামো প্রদর্শন করে। চোরোপ্লেথ মানচিত্র অঞ্চলগুলোর মধ্যে জনসংখ্যা ও অর্থনৈতিক পরিসংখ্যান হিসেবে পার্থক্যের জন্য হালকা রঙ এবং গাঢ় রঙ ব্যবহার করে।
বিশ্বের মানচিত্রগুলো বেশ কয়েকটি মানচিত্রের অনুমানের উপর ভিত্তি করে বা সমতলে গোলক প্রতিনিধিত্ব করার পদ্ধতির উপর ভিত্তি করে তৈরি করা হয়। সমস্ত অনুমান ভৌগোলিক বৈশিষ্ট্য, দূরত্ব এবং দিকনির্দেশকে কোনো না কোনোভাবে বিকৃত করে। বিকশিত বিভিন্ন মানচিত্রের অনুমানগুলি বিশ্ব মানচিত্র তৈরিতে অন্তর্নিহিত নির্ভুলতা এবং অনিবার্য বিকৃতির ভারসাম্য বজায় রাখার বিভিন্ন উপায় সরবরাহ করে।
সম্ভবত সবচেয়ে পরিচিত অভিক্ষেপ হল মার্কেটর অভিক্ষেপ, যা মূলত একটি নটিক্যাল চার্ট হিসেবে চিত্রিত করা হয়েছে।
একটি বিষয়ভিত্তিক মানচিত্র এক বা কয়েকটি কেন্দ্রীভূত বিষয় সম্পর্কে ভৌগোলিক তথ্য দেখায়। এই মানচিত্রগুলো "শহর, রাজ্য, অঞ্চল, জাতি বা মহাদেশের ভৌত, সামাজিক, রাজনৈতিক, সাংস্কৃতিক, অর্থনৈতিক, সমাজতাত্ত্বিক, কৃষি বা অন্য কোন দিকগুলোকে চিত্রিত করতে পারে"।
ঐতিহাসিক বিশ্ব মানচিত্র দ্বারা লৌহ যুগ থেকে আবিষ্কারের যুগ এবং আধুনিক ভূগোলের আবির্ভাবের প্রথম আধুনিক যুগে বিশ্বের চিত্রগুলোকে বুঝায়। পুরানো মানচিত্রগুলো অতীতে পরিচিত স্থানগুলোর পাশাপাশি মানচিত্রের দার্শনিক এবং সাংস্কৃতিক ভিত্তি সম্পর্কে তথ্য প্রদান করে, যা অনেকটাই আধুনিক কার্টোগ্রাফি থেকে অনেক আলাদা ছিল। মানচিত্র হল একটি মাধ্যম যার মাধ্যমে বিজ্ঞানীরা তাদের ধারণা বিতরণ এবং ভবিষ্যৎ প্রজন্মের কাছে প্রেরণ করেছেন।
পারভেজ মুশাররফ

পারভেজ মুশাররফ (; (১১ আগস্ট ১৯৪৩ – ৫ ফেব্রুয়ারি ২০২৩) পাকিস্তানের সাবেক রাষ্ট্রপতি, এবং সাবেক সেনাপ্রধান। ১৯৯৯ সালের ১২ই অক্টোবর তারিখে সামরিক অভ্যুত্থানের মাধ্যমে নওয়াজ শরীফকে ক্ষমতাচ্যুত করে মোশাররফ রাষ্ট্রক্ষমতা দখল করে নেন। পরে ২০০১ সালের ২০শে জুন তারিখে তিনি রাষ্ট্রপতির পদ গ্রহণ করেন।
পারভেজের জন্ম হয়েছিলো দিল্লীতে ১৯৪৩ সালে, তিনি করাচী এবং তুরস্কের ইস্তানবুলে বড় হন। লাহোরের ফরমান ক্রিশ্চিয়ান কলেজে মুশাররফ গণিত নিয়ে ভর্তি হলেও পরিবারের অমতে পাকিস্তান মিলিটারি একাডেমিতে যোগ দেন ১৯৬১ সালে। ১৯৬৪ সালে তিনি একাডেমী থেকে ২য় লেফটেন্যান্ট হিসেবে বের হয়েছিলেন। এই ২য় লেফটেন্যান্ট পদবীতেই তিনি ১৯৬৫ সালের পাক-ভারত যুদ্ধে অংশগ্রহণ করেন। আশির দশকে ব্রিগেডিয়ার পদবীতে তিনি একটি গোলন্দাজ ব্রিগেডের অধিনায়কত্ব করেন। নব্বইয়ের দশকে মেজর-জেনারেল মুশাররফ একটি পদাতিক ডিভিশনের অধিনায়কত্ব এবং পাকিস্তান সেনাবাহিনীর কমান্ডো বাহিনী 'স্পেশাল সার্ভিসেস গ্রুপ'-এর প্রধান অধিনায়ক হন। তিনি পরে সেনাবাহিনী সদর দপ্তরে ডেপুটি মিলিটারি সেক্রেটারি এবং ডাইরেক্টর জেনারেল অব মিলিটারি অপারেশন্স ডাইরেক্টরেট ছিলেন।
১৯৯৮ সালের অক্টোবর মাসে পারভেজ মুশাররফের পদবী লেফটেন্যান্ট-জেনারেল থেকে পূর্ণ জেনারেল পদবীতে উন্নীত করেন তৎকালীন প্রধানমন্ত্রী নওয়াজ শরীফ। পূর্ণ জেনারেল হিসেবে পারভেজ সেনাবাহিনী প্রধান এবং চেয়ারম্যান অব দ্যা জয়েন্ট চীফস অব স্টাফ কমিটির দায়িত্ব পেয়েছিলেন। ১৯৯৯ সালে ভারতে হামলার মূল পরিকল্পনা পারভেজই করেছিলেন যেটা পরে কার্গিল যুদ্ধতে রূপ নেয়। প্রধানমন্ত্রী শরীফের সঙ্গে বিভিন্ন বিষয়ে পারভেজের তর্কাতর্কি থাকায় শরীফ পারভেজকে সামরিক বাহিনী থেকে বরখাস্ত করার সিদ্ধান্ত নিয়েছিলেন। জেনারেল পারভেজ এর জবাব হিসেবে নওয়াজ শরীফকে এক সামরিক অভ্যুত্থানের মাধ্যমে প্রধানমন্ত্রীর পদ থেকে সরিয়ে দেন ১৯৯৯ সালে; শরীফ গৃহবন্দী হন এবং তাকে রাওয়ালপিন্ডির সেন্ট্রাল জেলে আটকিয়ে রাখা হয়।
পারভেজ দেশের শাসনক্ষমতা পরিপূর্ণভাবে নিজের হাতে তুলে নেন এবং ২০০১ সালে চেয়ারম্যান অব দ্যা জয়েন্ট চীফস অব স্টাফ কমিটির পদ ছেড়ে দেন যদিও তিনি আর্মি চীফের দায়িত্বে থেকে যান। ২০০১ সালের ২০শে জুন পারভেজ নিজেকে দেশের প্রকৃত রাষ্ট্রপতি ঘোষণা করেন এবং ২০০২ সালের ১ই মে তারিখে একটি রেফারেন্ডামের মাধ্যমে তিনি পাঁচ বছরের জন্য রাষ্ট্রপতি থাকবেন বলে ঘোষণা করেন।
ক্ষমতায় বসার সঙ্গে সঙ্গেই পারভেজ দেশের অর্থনীতি এবং সমাজ-ব্যবস্থা পরিবর্তনের দিকে মনোযোগ দেন, তিনি 'থার্ড ওয়ে' রাজনৈতিক ধারার সমর্থক ছিলেন, তিনি শওকত আজিজকে দেশের নতুন প্রধানমন্ত্রী হিসেবে নিয়োগ করেন এবং মার্কিন যুক্তরাষ্ট্রের সঙ্গে আরো ভালো সম্পর্ক গড়ে তোলেন। জেনারেল পারভেজ ক্ষমতায় আসার কয়েক বছরের মধ্যেই ইসলামপন্থী জঙ্গীদের হামলার দ্বারা হত্যাচেষ্টার শিকার হয়েছিলেন যদিও প্রত্যেকবারই তিনি বেঁচে যান। ২০০২ সালে তিনি দেশের সংবিধানে পরিবর্তন আনেন। তিনি সামাজিক উদারনীতিবাদ এর একজন গোঁড়া সমর্থক ছিলেন এবং তিনি পাকিস্তানের জন্য 'এনলাইটেন্ড মোডারেশোন প্রোগ্রাম' চালু করেন, সঙ্গে সঙ্গে তিনি 'ইকোনমিক লিবারেলাইজেশোন' শক্তভাবে চালু করে ট্রেড ইউনিয়ন নিষিদ্ধ করেছিলেন।
দেশদ্রোহের অভিযোগে পাকিস্তানের লাহোর উচ্চবিচারালয়-এর বিচারক শহীদ করিমের বেঞ্চ হতে পারভেজের মৃত্যুদণ্ড ঘোষিত হয়। যদিও খুব শীঘ্রই মৃত্যুদণ্ডের রায় বাতিল করে দেওয়া হয়।
২০২৩ সালের ৫ ফেব্রুয়ারি সংযুক্ত আরব আমিরাতের দুবাইয়ে আমেরিকান হসপিটালে চিকিৎসাধীন অবস্থায় তার মুত্যু হয়।
ক্রুশারোপণ

ক্রুশারোপন বা ক্রুশবিদ্ধকরণ (; ) শাস্তি বা মৃত্যদণ্ডের একটি পদ্ধতি যেখানে ভুক্তভোগী বা অপরাধীকে একটি দীর্ঘ কাঠের মরীচি দিয়ে বেঁধে বা পেরেকবিদ্ধ অবস্থায় ঝুলিয়ে রাখা হয়, সম্ভবত বেশকয়েক দিন ধরে অবসন্নতা এবং শ্বাসকষ্টের মাধ্যমে শেষ পর্যন্ত মৃত্যু অবধি। বিংশ শতাব্দীর হিসাবে বিশ্বের বিভিন্ন জায়গায় শাস্তির পদ্ধতি হিসাবে এটি ব্যবহৃত হয়েছে।
যীশুর ক্রুশারোপন খ্রীষ্টধর্মের কেন্দ্রবিন্দু এবং ক্রুশ অনেক খ্রীষ্টীয় গির্জার প্রধান ধর্মীয় প্রতীক।
ডিপ ফরেস্ট

ডিপ ফরেস্ট এরিক মকেট ও মাইকেল সানচেজ নামে দুজন ফরাসি সঙ্গীতজ্ঞের একটি সঙ্গীত দল। এরা জাতিগত ও ইলেকট্রনিক এর সংমিশ্রণে সঙ্গীত রচনা করেন। এরা ১৯৯৪ সনে “বেস্ট ওয়ার্ল্ড মিউজিক অ্যালবাম গ্রুপের গ্র্যামি অ্যাওয়ার্ড মনোনয়ন পায় এবং ১৯৯৬ “বহেমে” অ্যালবামটি গ্র্যামি অ্যাওয়ার্ড জিতে নেয়। এদের অ্যালবাম বিক্রয় লব্ধ কিছু অর্থ দান করা হয়। এদের “সুইট লালাবাই” ম্যাট হার্ডিং এর ভাইরাল ওয়েব ভিডিওতে বাজানোর মাধ্যমে বেশ জনপ্রিয়তা পায়। বর্তমানে বাংলাদেশে ও ভারতে ফ্যাশন শো গুলোতে এদের সৃষ্ট সঙ্গীত গুলোকে নেপথ্য সঙ্গীত হিসাবে ব্যাপকভাবে ব্যবহৃত হয়।
অ্যালবাম
লিসা র‌্যান্ডল

লিসা র‌্যান্ডল () (জন্ম ১৮ই জুন, ১৯৬২) হার্ভার্ড বিশ্ববিদ্যালয়ে পদার্থবিজ্ঞানের অধ্যাপক। পদার্থবিজ্ঞানে তার হাতেখড়ি নিউ ইয়র্ক শহরের স্টাইভসন্ট হাই স্কুলে পড়ার সময়। ন্যাশনাল ওয়েস্টিংহাউস সায়েন্স ট্যালেন্ট সার্চ-এ তিনি যুগ্মভাবে প্রথম স্থান লাভ করেন। তিনি হার্ভার্ড বিশ্ববিদ্যালয় থেকে পদার্থবিজ্ঞানে স্নাতক (১৯৮৩) ও পিএইচডি (১৯৮৭) ডিগ্রি লাভ করেন। তিনি ইউনিভার্সিটি অফ ক্যালিফোর্নিয়া অ্যাট বার্ক্‌লির প্রেসিডেন্ট্‌স ফেলো, লরেন্স বার্ক্‌লি ল্যাবরেটরির পোস্ট-ডক্টোরাল ফেলো ও হার্ভার্ড বিশ্ববিদ্যালয়ের জুনিয়র ফেলো ছিলেন। ১৯৯১ সালে তিনি এমআইটি-তে সহকারী অধ্যাপক হিসেবে যোগ দেন। ১৯৯৫ সালে সহযোগী অধ্যাপক পদে উন্নীত হন ও ১৯৯৭ সালে পূর্ণ অধ্যাপক হিসেবে টেনিউর পান। ১৯৯৮ থেকে ২০০১ সাল পর্যন্ত তিনি প্রিন্সটন বিশ্ববিদ্যালয় ও এমআইটি-তে যুগ্মভাবে পূর্ণ অধ্যাপক হিসেবে কাজ করেন। ২০০১ সালে তিনি হার্ভার্ডে পূর্ণ অধ্যাপক হিসেবে যোগ দেন।
তিনি প্রিন্সটন বিশ্ববিদ্যালয়ের পদার্থবিজ্ঞানের প্রথম মহিলা পূর্ণ অধ্যাপক এবং হার্ভার্ড ও এমআইটি-তে পূর্ণ অধ্যাপক পদপ্রাপ্ত প্রথম মহিলা তাত্ত্বিক বিজ্ঞানী। বিগত পাঁচ বছর যাবৎ তিনি তাত্ত্বিক পদার্থবিজ্ঞানের সবচেয়ে বেশিবার উদ্ধৃত রচয়িতা — এ সময়ে তাকে প্রায় ১০,০০০ বার উদ্ধৃত করা হয়েছে। তার সবচেয়ে বিখ্যাত দুটি গবেষণাপত্র হল: "A Large mass Hierarchy From a Small Extra Dimension" (প্রায় ২৫০০ উদ্ধৃতি) এবং "An Alternative to Compactification" (প্রায় ২৫০০ উদ্ধৃতি)। দুটি গবেষণাপত্রেই "কুঞ্চিত (Warped) জ্যামিতি/সময়-স্থান" নিয়ে আলোচনা করা হয়েছে এবং দেখানো হয়েছে একটি অতিরিক্ত মাত্রার সাহায্যে মহাকর্ষের অসীম অতিরিক্ত মাত্রা ও দুর্বলতা ব্যাখ্যা করা সম্ভব।
তাওহীদ

তাওহীদ () বলতে ইসলাম ধর্মে এক আল্লাহর ধারণাকে বোঝায়। তাওহিদ শব্দের অর্থ একত্ববাদ৷ এটি শিরকের বিপরীত। ইসলামি পরিভাষায় তাওহীদ হলো সৃষ্টি ও পরিচালনায় আল্লাহকে এক ও অদ্বিতীয় হিসেবে বিশ্বাস করা, সকল ইবাদাত-উপাসনা কেবলমাত্র আল্লাহর জন্য করা, অন্য সবকিছুর উপাসনা ত্যাগ করা, আল্লাহর সুন্দর নামসমূহ ও সুউচ্চ গুণাবলীকে তার জন্য নির্ধারিত করা এবং দোষ ত্রুটি থেকে আল্লাহকে পবিত্র ও মুক্ত ঘোষণা করা। 
তাওহীদ তিন প্রকার আবার কারও কারও মতে চার প্রকার।
প্রথম তিনটি প্রকার হলো:
চতুর্থ প্রকার যা নজদী সালাফিরা সহ রাজনৈতিক মতাদর্শীয় আলেমগণ রাজনৈতিক ক্ষেত্রে দাবি করে থাকে তা হলো:
কুরআনের অনেক আয়াতে তাওহীদের ঘোষণা রয়েছে যার মধ্যে কয়েকটি হলো:
তাওহীদের বিপরীত ধারণা হলো শিরক। ইসলামে শিরক হলো আল্লাহ ব্যতীত অন্য কারো উপাসনা করা। সাধারণত বিভিন্ন মূর্তি, পাথর, গাছ, নক্ষত্র, ফেরেশতা, জ্বিন, বস্তু ও জীবের ইবাদত বা উপাসনা করা হয়। এসব উপাস্যকে ভয়-ভীতি, আশা-আকাঙ্খার সাথে ডাকা, বিপদে তাদের কাছে সাহায্য, আশ্রয়, উদ্ধার প্রার্থনা করা, তাদের নাম জবাই করা ইত্যাদি কর্মকাণ্ড শিরকের অন্তর্ভুক্ত।
ইসলামে ঈমানের সর্বপ্রথম ও সর্বপ্রধান বিষয় হলো তাওহীদ৷ অর্থাৎ মুমিন বা মুসলিম হতে হলে একজন মানুষকে সর্বপ্রথম আল্লাহ তাআলার একত্ববাদে বিশ্বাস আনতে হবে৷ ইসলামের সকল শিক্ষা ও আদর্শ তাওহিদের উপর প্রতিষ্ঠিত৷ দুনিয়াতে যত নবি-রাসূল এসেছেন সকলেই তাওহিদের দাওয়াত দিয়েছেন৷ তাওহীদ প্রতিষ্ঠা করার জন্য নবি-রাসূলগণ আজীবন সংগ্রাম করেছেন৷
শাহাদত

শাহাদাত বা শহাদত ( ) একটি মুসলিম বিশ্বাস। আরবীতে এর অর্থ "সাক্ষ্য দেয়া"। ইসলামে শাহাদাত‌ (বা শহাদত) বলতে আল্লাহ্‌র একত্ব ও মুহম্মদ যে তার শেষ নবী তার শপথ নেয়াকে বোঝায়। শহাদত‌ আবৃত্তি করাকে সুন্নী মুসলমানেরা ইসলামের পাঁচ স্তম্ভের একটি মনে করেন।
আরবি:
বাংলা অনুবাদ: "আমি সাক্ষ্যি দিচ্ছি যে, আল্লাহ ব্যতীত খোদা নাই, আর আমি আরও সাক্ষ্য দিচ্ছি যে, মুহম্মদ আল্লাহর পয়গম্বর।"
ঘোষণাগুলি নিম্নরূপ:
উপরের বিবৃতি দুটি সাধারণ "আশহাদু আন" (“আমি সাক্ষ্য দিচ্ছি যে”) বাক্যাংশ দ্বারা শুরু হয়, ফলে পূর্ণরূপ দাঁড়ায়:
শিয়া ইসলামে এর সাথে তৃতীয় সাক্ষ্য (শাহাদত আস-সলাসা) যোগ করা হতে পারে:
ফলস্বরূপ:
কিছু ইসলামিক পতাকায় শাহাদাহ দেখা যায়। উদাহরণস্বরূপ, ওয়াহাবিরা আঠারো শতক থেকে তাদের পতাকায় শাহাদাহ ব্যবহার করে আসছে। উসমানীয় সেনাবাহিনী প্রায়শই তাদের পতাকায় কুরআনের আয়াত এবং শাহাদাহ ব্যবহার করত। প্রথম বিশ্বযুদ্ধের সময়ও এই ঐতিহ্য অব্যাহত ছিল। ১৯১৪ সালে উসমানীয় তুর্কি যখন কেন্দ্রীয় শক্তিগুলোর পক্ষে যুদ্ধে যোগ দেয়, তখন তারা এন্টেন্তে রাষ্ট্রগুলোর বিরুদ্ধে জিহাদ ঘোষণা করে। আধুনিক উসমানীয় তুর্কি সেনাবাহিনী তাদের নিয়মিত রেজিমেন্টের পতাকার একপাশে উসমানীয় রাষ্ট্রের প্রতীক এবং অন্যপাশে শাহাদাহ ব্যবহার করত। উসমানীয় রেজিমেন্টের পতাকাগুলো লাল পটভূমিতে সোনালি লেখা এবং রাষ্ট্রের প্রতীক নিয়ে গঠিত ছিল। ১৯২২ সালে সাম্রাজ্য বিলুপ্ত হওয়ার পরও আধুনিক তুরস্কে কিছুদিন এই প্রথা চালু ছিল।
আঞ্জুমান মুফিদুল ইসলাম-ঢাকা

আঞ্জুমান মুফিদুল ইসলাম-ঢাকা বাংলাদেশের একটি ইসলামী জনকল্যাণ সংস্থা। বাংলাদেশে এটি আঞ্জুমান মুফিদুল ইসলাম নামেই পরিচিত। গরিব, দুঃস্থ ও অসহায় মুসলমানগণের সাহায্যার্থে ১৯০৫ সালে তৎকালীন নেতৃস্থানীয় মুসলিম সমাজ দরদীগণের সহায়তায় একজন সুরাটবাসী মুসলিম সমাজকর্মী জনাব ইব্রাহিম মোহাম্মদ ডুপ্লের উদ্যোগে ভারতের কলকাতায় আঞ্জুমান মুফিদুল ইসলামের কার্য্যক্রম শুরু হয়। ১৯৪৭ কলকাতা থেকে প্রতিষ্ঠানের প্রধান অধিকর্তা এস, এম সালাহউদ্দিন সাহেবকে সর্বময় কর্তৃত্ব দিয়ে আঞ্জুমান মুফিদুল ইসলামের শাখা অফিস স্থাপন ও তার কার্য্যক্রম সম্প্রসারণের লক্ষ্যে বাংলাদেশের ঢাকায় পাঠানো হয়। ১৯৪৭ খ্রীস্টাব্দের সেপ্টেম্বর মাসের প্রথম সপ্তাহে ঢাকায় আঞ্জুমান মফিদুল ইসলামের কার্য্যক্রম শুরু হয়।
এই শতাব্দীজীবি প্রতিষ্ঠানের উদ্যো্ক্তা ইব্রাহিম মোহাম্মদ ডুপ্লে বিংশ শতাব্দীর শুরুতে লক্ষ্য করেন যে কলকাতায় বেওয়ারিশ মুসলমানদের লাশ ইসলামী রীতিতে দাফর না-করে, কাফন-জানাজা ব্যাতিরেকে, হিন্দুদের ন্যায় পুড়িয়ে ফেলা হচ্ছে। ১৯০৫ খ্রীস্টাব্দে যখন তিনি আঞ্জুমান মফিদুল ইসলাম প্রতিষ্ঠা করেন তখন এর মূল উদ্দেশ্য ছিল ইসলামিক রীতি অনুসরণপূর্ব্বক বেওয়ারিশ মুসলমানদের লাশ দাফনের ব্যবস্থা করা। কালক্রমে এই সংস্থা নানারূপ মানবতাবাদী কার্যক্রমে সম্পৃক্ত হয়েছে। কেবল মুসলমান নয়, বর্তমানে সকল ধর্মেল মানুষ এই সংস্থার সেবা পেয়ে থাকে। এর প্রধান কার্যাবলী নিম্নরূপঃ
ভারত উপমহাদেশে ব্রিটিশ প্রভূত্ব স্থাপনের প্রথমদিকে মুসলমানদের প্রতি ব্রিটিশদের ঘৃণা ও বৈরী মনোভাবের কারণে মুসলমান জাতি হিসেবে সামাজিক, রাজনৈতিক, অর্থনৈতিক এবং শিক্ষা-দীক্ষার ব্যাপারে ক্রমবর্ধমান ধ্বংস মুখে এসে দাঁড়ায়। এই সময় ভারতীয় মুসলমানদের মাঝে একটি উন্নয়নমুখী বিপ্লবের প্রয়োজন তীব্রভাবে অনুভূত হয়। কলকাতায় এ বিপ্লবের শিক্ষা ও সমাজ-সংস্কৃতি ভিত্তিক শুভ সূচনা হয় আঞ্জুমান মফিদুল ইসলামের প্রতিষ্ঠার মাধ্যমে।
১৯৪৭ সালের দেশ বিভাগের পর ঢাকায় আঞ্জুমানের শাখা অফিস স্থাপন ও এর কার্য্যক্রম সম্প্রসারণের প্রয়োজনীয়তা তীব্রভাবে অনুভূত হয়। এই জন্য কলকাতা থেকে সালাউদ্দিন সাহেবকে সর্বময় কতৃত্ব দিয়ে ঢাকায় পাঠানো হয়। তারই অক্লান্ত প্রচেষ্টায় এবং এ, এফ, এম আব্দুল হক ফরিদী, মির্জা আব্দুল কাদের সরদার , মৌলবী গোলাম আলী সরদার , মৌলবী মোহাম্মদ ইলিয়াস সরদার সাহেব, খানবাহাদুর ইসমাইল সাহেব, আব্দুল বারী, তাজউদ্দিন আহমদ, মৌলবী আব্দুল জব্বার , এ, এম, সলিমুল্লাহ ফাহ্‌মী (পি, এম, এ), আব্দুল কাশেম (ডেপুটী সেক্রেটারী, পূর্ববাংলা সরকার) ও বহু স্থানীয় দানশীল লোকের সাহায্য-সহযোগীতায় ১৯৪৭ সালে সেপ্টেম্বর মাসের প্রথম সপ্তাহে ঢাকায় আঞ্জুমান মুফিদুল ইসলামের শাখা অফিস প্রতিষ্ঠিত হয়।
১৯৭১ খ্রীস্টাব্দে স্বাধীন রাষ্ট্র হিসাবে বাংলাদেশ স্থাপিত হওয়ার পর তৎকালীন সরকার এই প্রতিষ্ঠানটিকে একটি মৌলবাদী সংগঠন হিসাবে চিহ্নিত করে আর্থিক সহায়তা বন্ধ করে দেয়। এর ফলে সংগঠনটির টিকে থাকা দোষ্কর হয়ে পড়ে। তবে ১৯৭৪ খ্রীস্টাব্দের দুর্ভিক্ষের সময় এমন একটি প্রতিষ্ঠানের প্রয়োজনীয়তা তীব্রভাবে অনুভূত হয় এবং সরকার এ প্রতিষ্ঠানটিকে উজ্জীবিত করার নীতি অবলম্বন করে। সরকার ওই প্রতিষ্টানটির আর্থিক প্রয়োজন মেটাতে অর্থ বরাদ্দ শুরু করে।
ভাষা পরিবার

ভাষা পরিবার () বলতে বংশগতভাবে সম্পর্কিত একাধিক ভাষাকে বোঝায় ও বলা হয় এগুলো একটি সাধারণ আদি-ভাষা থেকে উদ্ভূত। বেশীর ভাগ ভাষাই কোনও না কোনও ভাষা পরিবারের অন্তর্গত। বিশ্বে প্রায় ১০০রও বেশি ভাষা পরিবার বিদ্যমান। এদের মধ্যে প্রধান ১০টির সংক্ষিপ্ত বর্ণনা নিচে দেয়া হল।
এই ভাষা পরিবারটির অন্তর্গত ভাষাতেই পৃথিবীর সর্বাধিক মানুষ কথা বলে এবং এই ভাষা পরিবারের উপরেই সবচেয়ে বেশি গবেষণা হয়েছে। এই ভাষা পরিবারের অন্তর্গত ভাষাগুলির মধ্যে আছে ইংরেজি, জার্মান, সুইডীয়, ওলন্দাজ, আফ্রিকান্স, ডেনীয়, নরওয়েজীয়, আইসল্যান্ডীয়, স্পেনীয়, পর্তুগিজ, ফরাসি, ইতালীয়, রোমানীয়, রুশ, ইউক্রেনীয়, পোলীয়, গ্রিক, ফার্সি, পশতু, হিন্দি, উর্দু, পাঞ্জাবি, সিন্ধি, বাংলা, অসমীয়া, ওড়িয়া, মারাঠি, সিংহলি, ধিবেহী, নেপালি, গুজরাতি, ইত্যাদি ভাষা। এছাড়াও আছে ধ্রুপদী ভাষা যেমন সংস্কৃত ভাষা, লাতিন ভাষা ও আদি পারসিক ভাষা। শব্দের ব্যবহার থেকে মনে হয় যে তারা তৃণভূমি অঞ্চলের মানুষ ছিল। কৃষি কাজের সঙ্গে যুক্ত শব্দ বিশেষ ব্যবহার হয়নি। বেশিরভাগ ঐতিহাসিকের মতে তারা মধ্য এশিয়ার তৃণভূমি অঞ্চলের যাযাবর ছিল তাদের নিজেদের ও তাদের পালিত পশুর খাদ্যের অভাব দেখা দিলে তারা ছড়িয়ে পড়ে নানা দিকে। এই ভাবেই ইন্দো ইউরোপীয় ভাষাসমূহ এক জায়গা থেকে অন্য জায়গায় ছড়িয়ে পড়তে থাকে।
ইন্দো-ইউরোপীয় ভাষাগুলিকে চারটি প্রধান শাখায় ভাগ করা যায়: 
ইউরোপ ও সাইবেরিয়ায় অবস্থিত একটি ভাষা পরিবার যাদের বিশেষ্যপদের সংগঠন জটিল। অন্তর্গত ভাষাগুলির মধ্যে আছে হাঙ্গেরীয়, ফিনীয়, মর্দভিন, ইত্যাদি।
তুরস্ক থেকে মধ্য এশিয়া পর্যন্ত বিস্তৃত ভাষা পরিবার। অন্তর্গত ভাষাগুলির মধ্যে আছে তুর্কি, উজবেক, মঙ্গোলীয়, এবং (মতভেদে) কোরীয় ও জাপানি ভাষা। এই ভাষাগুলিতে স্বরসঙ্গতি পরিলক্ষিত হয়।
একটি গুরুত্বপূর্ণ এশীয় ভাষা পরিবার। বিশ্বের সবচেয়ে বেশি কথিত ভাষা ম্যান্ডারিন চীনা এই ভাষা পরিবারের অন্তর্গত। এই ভাষাগুলি একাক্ষরিক ও সুরপ্রধান (tonal)।
ভারত ও প্রশান্ত মহাসাগরের বুক জুড়ে এবং দক্ষিণ-পূর্ব এশিয়াতে এই ভাষা পরিবারের প্রায় ১০০০ ভাষা বিদ্যমান। অন্তর্গত ভাষাগুলির মধ্যে আছে মালয়, ইন্দোনেশীয়, মাওরি ও হাওয়াই ভাষা।
এই ভাষা পরিবারের ভাষাগুলি মধ্যপ্রাচ্য ও উত্তর আফ্রিকা জুড়ে বিস্তৃত। এদের মধ্যে আরবি ও হিব্রু সবচেয়ে গুরুত্বপূর্ণ।
কৃষ্ণ সাগর ও কাস্পিয়ান সাগরের মধ্যবর্তী ককেশাস পর্বতমালা অঞ্চলে এই ভাষা পরিবারের ভাষাগুলি কথিত হয়। জর্জীয় ও চেচেন ভাষা এখানকার মূল ভাষা। এই ভাষাগুলি বহুসংখ্যক ব্যঞ্জনধ্বনির জন্য পরিচিত।
এইগুলি দক্ষিণ ভারতের ভাষা। তামিল, তেলুগু, কন্নড় ও মালয়ালম সবচেয়ে বেশি প্রচলিত চারটি দ্রাবিড় ভাষা। এছাড়া পাকিস্তানের বেলুচিস্তানে কথিত ব্রাহুই একটি দ্রাবিড় ভাষা।
এশিয়ায় বিছিন্নভাবে ছড়িয়ে থাকা ভাষা পরিবার। পূর্ব ভারত থেকে ভিয়েতনাম পর্যন্ত এদের বিস্তৃতি। ভিয়েতনামীয় ও খ্‌মের ভাষা অন্যতম উদাহরণ।
এই ভাষা পরিবার মূলত সাহারা মরুভূমির দক্ষিণে কথিত আফ্রিকার ভাষাগুলি নিয়ে গঠিত। সোয়াহিলি, স্‌হোনা, খোসা ও জুলু এই পরিবারের ভাষার উদাহরণ।
ইয়েহুডিট পোলগার

ইয়েহুডিট পোল্‌গার (হাঙ্গেরীয় ভাষায়: Judit Polgár) (জন্ম ২৩শে জুলাই, ১৯৭৬) একজন হাঙ্গেরীয় দাবাড়ু। তিনি দাবার ইতিহাসের সবচেয়ে শক্তিশালী মহিলা দাবাড়ু । জানুয়ারি ২০১২-এর ফিদে র‌্যাঙ্কিং অনুযায়ী তিনি বিশ্বের ২৯তম সেরা দাবাড়ু ও তার ইলো রেটিং ২৭০৯। তিনি ফিদের সেরা ১০০ দাবাড়ুর তালিকায় একমাত্র মহিলা ও তার সেরা র‌্যাঙ্কিং ছিল ৮ম স্থান। তিনি মাত্র ১৫ বছর ৪ মাস বয়সে ১৯৯১ সালে গ্র্যান্ডমাস্টার খেতাব অর্জন করেন এবং একই সাথে ১৯৫৮ সালে ববি ফিশারের করা সর্বকনিষ্ঠ গ্র্যান্ডমাস্টারের পূর্বতন রেকর্ড ভঙ্গ করেন (তার এই রেকর্ড পরবর্তীকালে আরেক হাঙ্গেরীয় পেতার লেকো ভঙ্গ করেন)।
আবদুল কাদির

আবদুল কাদির (জন্ম : ১ জুন ১৯০৬ - মৃত্যু : ডিসেম্বর ১৯, ১৯৮৪) বাঙালি কবি, সাহিত্য-সমালোচক ও ছান্দসিক হিসেবে খ্যাত। তার জন্ম বর্তমান ব্রাহ্মণবাড়িয়া জেলার আশুগঞ্জ উপজেলার আড়াইসিধা গ্রামে, ১ জুন ১৯০৬ খ্রিষ্টাব্দে। অতি শৈশবে তিনি মাতৃহারা হন। ১৯২৩ খ্রিষ্টাব্দে ব্রাহ্মণবাড়িয়া অন্নদা সরকারি উচ্চ বিদ্যালয় থেকে পাঁচটি বিষয়ে লেটারসহ ম্যাট্রিক পাস করেন। ১৯২৫ এ তিনি ঢাকা ইন্টারমিডিয়েট কলেজ থেকে আইএসসি পাস করেন। অতঃপর তিনি বি.এ. পর্যন্ত অধ্যয়ন করেন ঢাকা বিশ্ববিদ্যালয়ে।
১৯২৬ খ্রিষ্টাব্দে কলকাতায় বিখ্যাত সওগাত পত্রিকায় সম্পাদনা বিভাগে চাকরি নেন। ১৯৩০ -এ কলকাতা করপোরেশনের একটি প্রাথমিক স্কুলে প্রধান শিক্ষক হিসেবে যোগ দেন। ১৯৩৫ খ্রিষ্টাব্দে কমরেড মুজাফফর আহমদের কন্যা "আফিয়া খাতুনকে" বিয়ে করেন। বাংলা ১৩৩৭-এ "জয়তী" নামে একটি মাসিক পত্রিকা প্রকাশ এবং সম্পাদনা ছাড়াও একই বছর "নবশক্তি" পত্রিকার সম্পাদনার দায়িত্ব গ্রহণ করেন। ১৯৩৮ -এ তিনি কলকাতার "যুগান্তর" পত্রিকায় যোগ দেন। ১৯৪২ খ্রিষ্টাব্দে কবি কাজী নজরুল ইসলামের "দৈনিক নবযুগ" পত্রিকার বার্তা সম্পাদক নিযুক্ত হন। দ্বিতীয় বিশ্বযুদ্ধের শেষদিকে সরকারের প্রচার সংস্থার বাংলা অনুবাদক পদে যোগ দেন। ১৯৪৬-এ সাপ্তাহিক মোহাম্মদী ও অর্ধ-সাপ্তাহিক পয়গাম পত্রিকায় চাকরি করেন। ১৯৫২-এ পাকিস্তান কেন্দ্রীয় সরকারের মুখপত্র মাসিক বিখ্যাত মাহেনও পত্রিকায় কর্মরত থাকার পর ১৯৬৪-এ কেন্দ্রীয় বাংলা উন্নয়ন বোর্ডের প্রকাশনা কর্মকতা হিসাবে নিয়োগ লাভ করেন। ১৯৭০ খ্রিষ্টাব্দের ১ জুন তিনি সরকারি চাকুরি থেকে অবসর গ্রহণ করেন।
তাঁর কাব্যপ্রয়াসে মোহিতলাল মজুমদারের ধ্রুপদী সংগঠন এবং নজরুলের উদাত্ত আবেগের চমৎকার সমন্বয় প্রত্যক্ষ হয়। মুসলিম সাহিত্য সমাজ (১৯২৬)-এর নেতৃত্বে ঢাকায় যে ‘বুদ্ধির মুক্তি’ আন্দোলন সূচিত হয়, কবি আবদুল কাদির তার নেতৃস্থানীয় উদ্যোক্তা। তিনি ছিলেন সাহিত্য সমাজের মুখপত্র বার্ষিক "শিখা" (১৯২৭) পত্রিকার প্রকাশক ও লেখক। প্রকাশিত কাব্য "দিলরুবা" (১৯৩৩) ও "উত্তর বসন্ত" (১৯৬৭)। তার অন্যতম বিখ্যাত গ্রন্থ "ছন্দ সমীক্ষণ" (১৯৭৯) যাতে তিনি বাংলা ছন্দ সম্পর্কে মৌলিক বক্তব্য রেখেছেন। আবদুল কাদিরের ছন্দ বিচারেও অধিকার সংশয়াতীত। সাহিত্য সম্পাদক হিসাবেও তিনি পরিশ্রম এবং একনিষ্ঠতার ছাপ রেখেছেন। তিনি সম্পাদনা করেছেন বিখ্যাত কাব্য সঙ্কলন "কাব্য মালঞ্চ", "মুসলিম সাহিত্যের সেরা গল্প", "নজরুল রচনাবলি" (প্রথম খণ্ড-পঞ্চম খণ্ড), "রোকেয়া রচনাবলি", "শিরাজী রচনাবলি", "লুৎফর রহমান রচনাবলি", "ইয়াকুব আলী চৌধুরী রচনাবলি", "আবুল হুসেন রচনাবলি", "কাব্যবীথি" ইত্যাদি। সাহিত্যকীর্তির জন্য তিনি বাংলা একাডেমি পুরস্কার, একুশে পদক, মুক্তধারা পুরস্কার প্রভৃতি লাভ করেন।
মোহাম্মদ জাকারিয়া পিন্টু

মোহাম্মদ জাকারিয়া পিন্টু (১ জানুয়ারি ১৯৪৩ - ১৮ নভেম্বর ২০২৪) যিনি জাকারিয়া পিন্টু নামে সুপরিচিত ছিলেন বাংলাদেশের একজন সাবেক পেশাদার ফুটবল খেলোয়াড়। পিন্টু ১৯৭১ সালের মুক্তিযুদ্ধ চলাকালীন স্বাধীন বাংলা ফুটবল দলের হয়ে মুক্তিযোদ্ধা হিসেবে একজন ফুটবল যোদ্ধার ভূমিকা পালন করেছিলেন, তিনি স্বাধীন বাংলা ফুটবল দলের অধিনায়কের দায়িত্ব পালন করেছিলেন। বাংলাদেশের স্বাধীনতার পর বাংলাদেশ ফুটবল দলের প্রথম অধিনায়ক হন।
১৯৯৫ সালে তিনি বাংলাদেশ সরকার কর্তৃক ক্রীড়া বিভাগে স্বাধীনতা পুরস্কার অর্জন করেন।
মোহাম্মদ জাকারিয়া পিন্টু ১৯৪৩ সালের ১লা জানুয়ারি তারিখে ব্রিটিশ ভারতের বেঙ্গল প্রেসিডেন্সির নওগাঁয় জন্মগ্রহণ করেছেন। তার ছোট ভাই মইনুদ্দিন একজন ফুটবল খেলোয়াড় ছিলেন।
বাংলাদেশ ফুটবল ফেডারেশনের সভাপতি কাজী সালাহউদ্দিন অভিযোগ করেছিলেন, পিন্টু ২০১২ সালের বাংলাদেশ ফুটবল ফেডারেশন নির্বাচনে সভাপতি পদের মনোনয়নপত্র প্রত্যাহারের জন্য তহবিল চেয়েছিলেন। তবে পরবর্তীকালে পিন্টু এই অভিযোগ অস্বীকার করেছেন।
১৮ নভেম্বর ২০২৪ সালে তিনি মারা যান।
বৃশ্চিক (তারকামণ্ডল)

বৃশ্চিক () রাশিচক্রের তারামণ্ডলীর একটি। লাতিন ভাষায় এর নাম "স্কোপিআন" (বিছা বা বিচ্ছু) এবং এর প্রতীক হল (ইউনিকোড )। এইটি পশ্চিমদিকে তুলা এবং পূর্বদিকে ধনুর মধ্যে অবস্থিত। এইটি আকাশগঙ্গার কেন্দ্রের নিকট অবস্থান দক্ষিণ গোলার্ধের একটি বড় তারামণ্ডলী।
বৃশ্চিকমণ্ডলে অনেকগুলো উজ্জ্বল তারা রয়েছে।যেমন রক্তিম আভার জন্য "মঙ্গলের প্রতিদ্বন্দ্বী " বলে পরিচিত Antares ( α Sco), তিনতারকা β1 Sco , δ Sco, θ Sco ইত্যাদি।
আকাশগঙ্গায় এর অবস্থানের কারণে এই মণ্ডলটিতে বহু গভীর আকাশের বস্তু অবস্থিত।
গ্রীক পুরাণে কালপুরুষের সাথে বৃশ্চিকের উল্লেখ দেখা যায়। বৃশ্চিকের সাথে কালপুরুষের যুদ্ধ হয়। যুদ্ধে বৃশ্চিকের কামড়ে কালপুরুষের মৃত্যু হয়। পরিশেষে দেবতা জিউস মানুষকে শিক্ষা দেওয়ার জন্য কালপুরুষ ও বৃশ্চিককে আকাশে স্থান দেন।
নাসিরুদ্দিন শাহ্

নাসিরুদ্দিন শাহ্ (জন্ম: ২০শে জুলাই, ১৯৫০) হলেন একজন ভারতীয় অভিনেতা। মূলধারার হিন্দি চলচ্চিত্র এবং আর্ট ফিল্ম, দু'ধরনের চলচ্চিত্রেই তিনি অত্যন্ত সফল একজন অভিনেতা। শাহ্‌ তার কর্মজীবনে একাধিক পুরস্কার অর্জন করেছেন। তিনি তিনবার জাতীয় চলচ্চিত্র পুরস্কার, তিনবার ফিল্মফেয়ার পুরস্কার এবং ভেনিস চলচ্চিত্র উৎসব থেকে একটি ভল্পি কাপ লাভ করেন। ভারতীয় চলচ্চিত্রে তার অবদানের জন্য ভারত সরকার তাকে ১৯৮৭ সালে পদ্মশ্রী ও ২০০৩ সালে পদ্মভূষণ পদকে ভূষিত করে।
নাসিরুদ্দিন শাহ ১৯৫০ সালের ২০শে জুলাই ভারতের উত্তর প্রদেশ রাজ্যের বরাবাঁকিতে এক মুসলমান পরিবারে জন্মগ্রহণ করেন। তার পিতা আলে মোহাম্মাদ শাহ ও মাতা ফাররুখ সুলতান। তিনি ১৯শ শতাব্দীর সাইয়ীদ আফগান যোদ্ধা জান-ফিশান খান (সাইয়ীদ মুহাম্মদ শাহ) এর বংশধর। নাসিরুদ্দিনের বড় ভাই লেফটেন্যান্ট জেনারেল জামিরুদ-দিন শাহ (অব.) আলীগড় মুসলিম বিশ্ববিদ্যালয়ের উপাচার্য ছিলেন। তার পুত্র মোহাম্মদ আলী শাহ একজন অভিনেতা।
তিনি নৈনিতালের সেন্ট আন্সেলম্‌স আজমের ও সেন্ট জোসেফ্‌স কলেজে পড়াশুনা করেন। তিনি ১৯৭১ সালে আলীগড় মুসলিম বিশ্ববিদ্যালয় থেকে কলা বিষয়ে স্নাতক ডিগ্রি অর্জন করেন এবং দিল্লির ন্যাশনাল স্কুল অব ড্রামায় অভিনয়ের প্রশিক্ষণ গ্রহণ করেন।
ভারতীয় চলচ্চিত্রে তার অবদানের জন্য ভারত সরকার তাকে ১৯৮৭ সালে ভারতের চতুর্থ সর্বোচ্চ বেসামরিক সম্মাননা পদ্মশ্রী ও ২০০৩ সালে ভারতের তৃতীয় সর্বোচ্চ বেসামরিক সম্মাননা পদ্মভূষণ পদকে ভূষিত করে। এছাড়া তার গৃহীত চলচ্চিত্র বিষয়ক পুরস্কার ও মনোনয়ন তালিকা নিচে দেওয়া হল।
মকবুল ফিদা হুসেন

মকবুল ফিদা হুসেন (জন্ম: সেপ্টেম্বর ১৭, ১৯১৫; মৃত্যু: জুন ৯, ২০১১) একজন অত্যন্ত জনপ্রিয় ভারতীয় চিত্রশিল্পী। তিনি এম.এফ. হুসেন নামেই বেশি পরিচিত। চল্লিশ দশকের শেষের দিকে এম.এফ. হুসেন চিত্রশিল্পী হিসাবে প্রথম পরিচিতি লাভ করেন। তার প্রথম একক চিত্র প্রদর্শনী অনুষ্ঠিত হয় ১৯৫২ সালে সুইজারল্যান্ডের জুরিখ শহরে। এর পরবতী কয়েক বছরে তার চিত্রকলা ইউরোপ ও আমেরিকায় ছড়িয়ে পড়ে। ১৯৬৬ সালে ভারত সরকার তাকে পদ্মশ্রী পদকে ভুষিত করে। এর পরের বছরই তিনি তার প্রথম চলচ্চিত্র "থ্রু দ্য আইজ অব আ পেইন্টার" নির্মাণ করেন। এই চলচ্চিত্রটি বার্লিন চলচ্চিত্র উৎসবে প্রদর্শিত হয় এবং "গোল্ডেন বেয়ার" পদক প্রাপ্ত হয়। এছাড়া তার পরিচালিত "গজ গামিনী" চলচ্চিত্রে জনপ্রিয় ভারতীয় অভিনেত্রী মাধুরী দীক্ষিত মূল ভূমিকায় অভিনয় করেন।
হুসেন প্রথম চিত্র শিল্পী হিসেবে পরিচিত হন ১৯৪০ সালে। ১৯৪৭ সালে তিনি Progressive Artists' Group এ যোগদান করেন যেটির প্রতিষ্ঠাতা ফ্রান্সিস নিউটন সুজা। তার প্রথম একক চিত্র প্রদর্শনী হয় জুরিখে ১৯৫২ সালে এবং পরের কয়েক বছরে তার কর্ম ব্যাপক ভাবে বিস্তার লাভ করে ইউরোপ এবং আমেরিকাতে। ১৯৫৫ সালে তিনি ভারত সরকার কর্তৃক পদ্মশ্রী পদক পান।
১৯৬৭ সালে Through the Eyes of a Painter নামে প্রথম চলচ্চিত্র নির্মাণ করেন, এটি বার্লিন চলচ্চিত্র উৎসবে দেখানো হয় এবং এটি গোল্ডেন বিয়ার অর্জন করে।১৯৭১ সালে পাবলো পিকাসো মকবুল ফিদা হুসেন কে ্সাও পাওলো বাইয়িনিয়্যাল এ আমন্ত্রণ করেন। ১৯৭৩ সালে তিনি পদ্ম ভূষণ পুরস্কার এবং ১৯৮৬ সালে রাজ্য সভায় মনোনয়ন পান। তিনি ১৯৯১ সালে পদ্ম বিভূষণ পুরস্কার পান।
হুসেন কিছু দিনের মধ্যে ভারতে অনেক নাম করা চিত্র শিল্পী হন।
শফিক রেহমান

শফিক রেহমান (জন্ম ১১ নভেম্বর ১৯৩০) একজন বাংলাদেশি সাংবাদিক, রাজনৈতিক বিশ্লেষক, টিভি উপস্থাপক ও লেখক। তাকে বাংলাদেশে ভালোবাসা দিবসের প্রচলক হিসেবে মনে করা হয়। ১৯৭১ সালে বাংলাদেশের স্বাধীনতা যুদ্ধের সময় তিনি ইংল্যান্ডে বাংলাদেশের পক্ষে বিচারপতি আবু সাঈদ চৌধুরীর সাথে কাজ করেন।
১৯৮৪ সালে তিনি সাপ্তাহিক যায়যায়দিন পত্রিকা প্রতিষ্ঠা করেন যা সাবেক স্বৈরশাসক জেনারেল হুসেইন মুহাম্মদ এরশাদের সমালোচনার জন্য পরিচিত ছিল। ১৯৮৬ সালে এরশাদ সরকার যায়যায়দিনের ডিকলারেশন বাতিল করার পর তাকে দেশত্যাগে বাধ্য করা হয়। ১৯৯১ সাল পর্যন্ত তিনি লন্ডনে অবস্থান করেন। ইংল্যান্ডে তিনি স্পেকট্রাম রেডিও-এর পরিচালক ছিলেন। দেশে ফিরে তিনি ডেমোক্রেসি ওয়াচ নামক একটি প্রতিষ্ঠান গঠন করেন। এছাড়া তিনি বাংলাদেশ টেলিভিশন-এ "লাল গোলাপ" নামক একটি টক শো উপস্থাপনা করতেন, পরবর্তীকালে যা বাংলাভিশনে প্রচার শুরু হয়।
রেহমান ১৯৩৪ সালের ১১ নভেম্বর বগুড়ায় জন্মগ্রহণ করেন। তার প্রকৃত নাম শফিক-উর-রহমান। তার পিতা সাঈদ-উর-রহমান ঢাকা বিশ্ববিদ্যালয়ের দর্শনের শিক্ষক ছিলেন যিনি শেখ মুজিবুর রহমানেরও শিক্ষক ছিলেন।
১৯৪৯ সালে শফিক পুরান ঢাকার সেইন্ট গ্রেগরী উচ্চ বিদ্যালয় থেকে মাধ্যমিক ও ১৯৫১ সালে ঢাকা কলেজ থেকে উচ্চ মাধ্যমিক সম্পন্ন করেন। পরবর্তীতে ঢাকা বিশ্ববিদ্যালয়ে ভর্তি হন ও অর্থনীতি বিভাগ থেকে স্নাতক ও ১৯৫৬ সালে একই বিষয়ে স্নাতকোত্তর ডিগ্রি অর্জন করেন। উচ্চ শিক্ষার জন্য পরে ইংল্যান্ড গমন করেন এবং ১৯৬৫ সালে ‘ইন্সটিটিউট অব চার্টার্ড অ্যাকাউন্ট্যান্টস ইন ইংল্যান্ড ও ওয়েলস’ থেকে চার্টার্ড অ্যাকাউন্ট্যান্সি পরীক্ষায় উত্তীর্ণ হন।
শফিক রেহমান মধ্য আশির দশক থেকে নব্বইয়ের দশকের প্রথম ভাগ পর্যন্ত লন্ডনে বসবাস করতেন। পরবর্তীতে তিনি বাংলাদেশে ফিরে আসেন এবং দেশের সাংবাদিকতা ও রাজনৈতিক বিশ্লেষণে গুরুত্বপূর্ণ ভূমিকা পালন করেন। শফিক রেহমান এর কর্মজীবন ও বিভিন্ন অবদানের জন্য তিনি সর্বদাই স্মরণীয় হয়ে থাকবেন।
২০০৯ সাল থেকে তিনি "মৌচাকে ঢিল" নামে একটি সাময়িকীর সম্পাদক হিসেবে দায়িত্ব পালন করছেন। ২০১৬ সালের ১৬ এপ্রিল শেখ হাসিনার পুত্র সজীব ওয়াজেদ জয়কে “অপহরণ ও হত্যা-চেষ্টা ষড়যন্ত্রের” অভিযোগে তাকে গ্রেফতার করা হয়। পরবর্তীতে তিনি জামিন লাভ করেন। ২০২৫ সালের মে মাসে, এই মামলা থেকে তিনি খালাস পান।
দায়ানা (পৌরাণিক চরিত্র)

দায়ানা রোমাণ পুরাণে বর্ণিত শিকার, চন্দ্র ও সন্তান প্রসবের দেবী। গ্রিক পুরাণে দায়ানার প্রতিষঙ্গী চরিত্র আর্টেমিস। বারো অলিম্পিয়ানদের অন্যতম দেবী। দায়ানা বন্য পশুদের সাথে কথা বলতে পারত এবং তাদের নিয়ন্ত্রক করতে পারত। দায়ানা রোমান পূরানের তিনজন কুমারী দেবীর অন্যতম। বাকি দু্ইজন হলেন, ভেস্তা ও মিনার্ভা।
শিকারের দেবী হিসাবে, দায়ানাকে ছোট টিউনিক ও শিকারের বুট পরিবহিতা অবস্থায় দেখা যায়। প্রায়ই তার হাতে থাকে ধনুক ও কাধে থাকে তূণ, সাথে থাকে একটি হরিণ অথবা শিকারী কুকুর। ভেনাসের মতো দায়ানাকেও খুব সুন্দরী তরুণী হিসাবে চিত্রিক করা হয়েছে। উষ্ণীষ হিসাবে পরিহিত অর্ধচন্দ্র, দায়ানার একটি বিশেষ চিহ্ন।
জুনো (দেবী)

জুনো রোমান পুরাণে বর্ণিত অন্যতম প্রভাবশালী দেবী। জুনোর চরিত্রের সাথে গ্রিক পুরাণের হেরার মিল পাওয়া যায়। জুনো রোমান পুরাণের দেবরাজ বৃহস্পতির স্ত্রী।
মারকিউরি

মারকিউরি হলেন রোমান পুরাণের দৈব বার্তাবাহক ও বাণিজ্যদেবতা। তিনি মাইয়া মাইয়েস্টাস ও জুপিটারের পুত্র।
প্রাচীন কালে শুধু বাণিজ্যদেবতা হিসেবে পূজিত হলেও পরবর্তীকালে গ্রিক পুরাণের হার্মিসের সমতূল্য হিসেবে রোমান পুরাণের দেববার্তা বাহক হিসেবে পরিগণিত হন।
মিনার্বা

মিনার্বা (; ) রোমান পুরাণে জ্ঞান ও চারুশিল্পের দেবী হিসেবে পূজিত হতেন। গ্রিক পুরাণের দেবী অ্যাথিনার সমতূল্য দেবী মিনার্বা। জ্ঞান, প্রজ্ঞা, যু্ক্তি, সাহিত্য, কারুশিল্প এবং বিজ্ঞান, প্রতিক্ষা এবং সমর কৌশলের দেবী। প্রতীক: পেঁচা এবং জলপাই গাছ। জিউস ও ওসেনিড মেটিসের কন্যা, এথেনা সম্পূর্ণ যুদ্ধসাজে তার বাবার মাথা থেকে জন্ম লাভ করেন।
সেনদাই

সেনদাই (সেন্দাই) জাপানের উত্তর-পূর্বাঞ্চলের অন্যতম বড় শহর এবং মিয়াগী প্রিফেকচারের রাজধানী। সেনদাই শহরের জনসংখ্যা প্রায় ১০ লক্ষ। ১৬০০ খ্রিষ্টাব্দে দাতে মাসামুনে এই শহরটি প্রতিষ্ঠা করেন। এই শহরটি "গাছের শহর" নামেও পরিচিত। চীনের খ্যাতিমান লেখক লু শুন এই সেনদাই শহরে লেখাপড়া করেছেন বিধায় চীনাদের কাছে শহরটি ব্যাপকভাবে পরিচিত।
সেনদাই শহরে প্রায় ২০,০০০ বছর পূর্বে থেকে জনবসতি গড়ে ওঠলেও, সেনদাইয়ের প্রকৃত ইতিহাস শুরু হয় ১৬০০ খ্রিষ্টাব্দে। ১৬০০ খ্রিষ্টাব্দে দাইমিও দাতে মাসামুনে সেনদাইয়ে আসেন। তার এই অবস্থান পরিবর্তনের কারণ ছিল পূর্ববর্তী অবস্থান উত্তরাঞ্চলের ইওয়াদেয়ামা নিয়ে অসন্তুষ্টি এবং ইদো (বর্তমান টোকিও) থেকে সেখানে প্রবেশে জটিলতা। ফলে সেনদাই তার জন্য আদর্শ অবস্থান ছিল, যা মাসামুনের নতুন অঞ্চলগুলোর মধ্যবর্তী, ইদো থেকে বড় রাস্তা ছিল এবং সাগরের নিকটবর্তী ছিল।
মাসামুনে ১৬০০ খ্রিষ্টাব্দের ডিসেম্বর মাসে সেনদাই দুর্গ নির্মাণ এবং ১৬০১ সালে পার্শ্ববর্তী দুর্গ শহর নির্মাণের নির্দেশ দেন। বর্তমান সেনদাইয়ের কেন্দ্রে অবস্থিত পরিকল্পিত সড়কগুলো তার পরিকল্পনা অনুসারেই নির্মিত।
ভেনাস

ভেনাস ইংরেজি Venus (/ˈviːnəs/, প্রাচীন ল্যাটিন:/ˈwɛnʊs/) রোমান পুরাণের অন্যতম প্রধান দেবী। প্রেম ও সৌন্দর্যের দেবী হিসেবে ভেনাস পরিচিত ও অলিম্পিয়ানদের অন্যতম। তার প্রতীক, ঘুঘু, পাখি, আপেল, মধুমক্ষি, হংস মেদিগাছ, এবং গোলাপ। প্রাচীন রোমে তাকে বসন্ত ঋতুর দেবী হিসেবেও বিবেচনা করা হতো। এজন্য বসন্ত ঋতুর মাস এপ্রিল ছিলো প্রেমের দেবী ভেনাসের নামে উৎসর্গীকৃত পবিত্র মাস। গ্রিক পুরাণে ভেনাসের সমতুল্য দেবী আফ্রোদিতি। কালক্রমে গ্রিক পুরাণের আফ্রোদিতির মতো তিনিও কিউপিডের মাতারূপে পরিগণিত হোন। ট্রোজানবীর ঈনিয়াসের মাতা হিসেবে ভেনাস মাতৃদেবী হিসেবে পূজিত হতেন। ফলে ভেনাস আলমামেটাররূপেও পরিগণিত হোন।
রোমক সম্রাট জুলিয়াস সিজারের সময় রোমে ভেনাসকে তিনভাবে পূজা করা হতো:
এছাড়া সুগন্ধি পাতাওয়ালা চিরহরিৎ বৃক্ষ তার প্রিয় ছিলো বলে তিনি ভেনাস মার্টিয়া হিসেবেও পরিচিত ছিলেন।
আবদুল কাদির (ক্রিকেটার)

আবদুল কাদির (; জন্ম: ১৫ সেপ্টেম্বর, ১৯৫৫ - মৃত্যু: ৬ সেপ্টেম্বর, ২০১৯) ছিলেন পাকিস্তানি আন্তর্জাতিক ক্রিকেটার। পরে ভাষ্যকার এবং সম্প্রতি তিনি পাকিস্তান ক্রিকেট বোর্ডের প্রধান নির্বাচক হয়েহিলেন। ৭০' দশকের শেষ ভাগে এবং পূরো ৮০' র দশক জুড়ে মাঠ কাঁপানো একজন খ্যাতনামা পাকিস্তানি ক্রিকেটার তিনি। বিশ্বের অন্যতম সেরা লেগ স্পিনারদের একজন হিসেবে তাকে গণ্য করা হতো। গুগলি বোলিংয়ের জন্য বিখ্যাত ছিলেন। তিনি ছিলেন তার সময়ের একজন দারুণ রিস্ট স্পিনার। তিনি ছিলেন ডানহাতি ব্যাটসম্যান।
ভালক্যান (দেবতা)

ভালক্যান রোমান পুরাণের আগুন, আগ্নেয়গিরি এবং লোহা ও অস্ত্র নির্মাণের দেবতা। ভালক্যান জুপিটার এবং ইউনোর পুত্র এবং ভেনাসের স্বামী। গ্রিক পুরানে ভালক্যানের সমতুল্য দেবতা হেফেস্টাস। দেবতাদের কারিগর। অগ্নি ও কামারশালার দেবতা। প্রতীক: অগ্নি, নেহাই (কামারের যন্ত্র বিশেষ), কুঠার, গর্ধব, হাতুড়ি, এবং চিমটা। হেরার পুত্র, জিউসের সাথে অথবা শুধুমাত্র মাতা থেকে। আফ্রোদাইতের সাথে তার বিয়ে হয়, যদিও অন্যান্য দেবতাদের মতো লম্পট হিসাবে তার চরিত্র চিত্রিত করা হয়নি।
ভালক্যান ইংল্যান্ডের ইস্পাতশিল্প নগরী শেফিল্ডের পৃষ্ঠপোষক দেবতা। নগরীর টাউন হলের উপর তার একটি মূর্তী স্থাপিত আছে।
ভ্যালকানের একটি মূর্তী স্থাপিত আছে যুক্তরাষ্ট্রের আলবামা প্রদেশের বার্মিংহামে। এটি হচ্ছে ঢালাই লোহা নির্মিত পৃথিবীর সর্ববৃহৎ মূর্তী।
ভাল্যোন নাম থেকে ইংরেজি "volcano" শব্দটি এসেছে।
ফরচুনা

ফরচুনা রোমান পুরাণের সৌভাগ্যের দেবী। গ্রিক পুরাণের সৌভাগ্যের দেবী টাইকি ফরচুনার সমতুল্য দেবী। রোমান সমাজে অত্যন্ত গুরুত্বপূর্ণ দেবী হিসেবে ফরচুনা পূজিত হতেন। বিভিন্ন প্রেক্ষিতে ভিন্ন নামে তার পূজা করা হতো।
1.http://www.mlahanas.de/RomanEmpire/Mythology/Fortuna.html
2.http://www.thaliatook.com/OGOD/augusta.html
ঈগল

ইগল একপ্রকার বৃহৎ আকার, শক্তিধর, দক্ষ শিকারি পাখি। ঈগল সাধারণত বনে বা ঘন জঙ্গলে বসবাস করে থাকে। বানর, ছোট জাতের পাখি, টিকটিকি, হাস-মুরগী খেয়ে জীবনধারণ করে থাকে। একটি পূর্ণবয়স্ক ঈগলের ওজন প্রায় ৩০ কেজি এবং লম্বায় প্রায় ৩০-৩৫ ইঞ্চি হয়ে থাকে। সবচেয়ে মজার ব্যাপার হলো একটি পূর্ণবয়স্ক সুস্থ ঈগল ১১,০০০ ফুট উপরে উঠতে পারে। শীতকালে এরা তুলনামুলক কম শীত এলাকা বা দেশে চলে যায়। এরা জনমানব এলাকার বাইরে এবং কমপক্ষে ১০০ ফুট উপরে বাসা তৈরি করে স্বামী-স্ত্রী উভয়ে একত্রে বসবাস করে প্রজনন ঘটায়।
তাদের জীবন রক্ষার জন্য বড় হাতিয়ার তাদের পায়ের নখ। নখগুলো এতই তীক্ষ্ণ যে নিমিষের মধ্যে শিকারকে ছিন্নভিন্ন করে দেয়। তবে এরা এখন বিলুপ্তির পথে। বাংলাদেশে এদের দেখা পাওয়া যায়না বললেই চলে। যদিও বাংলাদেশে একসময় সাদা বুকের সমুদ্র ঈগল (Haliacetus Leucogaster), কুড়া বা পলাশ মেছো ঈগল (Haliacetus leucoryphus), কুল্লে বা সাপখেকো ঝুঁটি ঈগল (Spilornis cheela) ছোটনখের ঈগল দেখা যেত কিন্তু অধুনা তারা বিলুপ্তির পথে।
এখনও পর্যন্ত জানতে পারা সবচেয়ে বড় জাতের ঈগল হল হাস্ট ঈগল। 1874 সালে জুলিয়াস ফন হাস্ট নিউজিল্যান্ডে এই জাতের ঈগলের প্রথম দেখা পান বলে তার নামানুসারে এই জাতের ঈগলের এই নামকরণ করা হয়। অবশ্য স্থানীয় মাওরি জতের মানুষের কাছে এরা আগে থেকেই সুপরিচিত ছিল। এদের ডানামেলা অবস্থায় প্রস্থ তিন মিটার পর্যন্ত হত, ওজন হত আঠারো থেকে কুড়ি কিলোগ্রাম। বর্তমানে এরা বিলুপ্ত।
টার্কস ও কেইকোস দ্বীপপুঞ্জ

টার্কস্‌ ও কেইকোস দ্বীপপুঞ্জ () যুক্তরাজ্য-শাসিত একটি বৈদেশিক অঞ্চল, যা ক্যারিবীয় সাগরে পশ্চিম ভারতীয় দ্বীপপুঞ্জে অবস্থিত দুই গুচ্ছ নিরক্ষীয় দ্বীপ নিয়ে গঠিত। অঞ্চলটি একটি পর্যটন কেন্দ্র ও সামুদ্রিক বাণিজ্যকেন্দ্র হিসেবে পরিচিত।
লজ্জাবতী

লজ্জাবতী () হলো প্রায় ৪০০ প্রজাতির গুল্ম ও লতার একটি গণের নাম, যা লিগিউম জাতীয় ফ্যাবায়েসি পরিবার বা শাখাগোত্রের Mimosoideae উপপরিবার বা উপগোত্রের ও Mimosaceae গোত্রের অন্তর্ভুক্ত। এই গণটির নাম এসেছে গ্রিক ভাষার শব্দ ("mimos") থেকে, যার অর্থ "নকল", এবং মেয়েলি প্রত্যয়ে –osa, "অনুরূপ", এর 'সংবেদনশীল পাতাগুলি'র নির্দশে করে যা 'সচেতনভাবে প্রতিক্রিয়া জানানোর ভান করে' বলে মনে করা হয়।
এর দ্বি-পক্ষল পাতা রয়েছে। এর মধ্যে সবচেয়ে পরিচিত প্রজাতি হলো "Mimosa pudica"। এর পাতা ছোঁয়া মাত্র বন্ধ হয়ে যায়। তাপের প্রভাবে, বা সন্ধ্যা বেলাতেও পাতা বন্ধ হয়ে যায়। মূলত সিসমোন্যাস্টিক চলন(Seismonastic Movement)-এর প্রভাবেই এর পাতা বন্ধ হয়ে যায়। থোকায় থোকায় ফুল ফোটে। এর ফলগুলো চ্যাপ্টা, বাঁকা-লম্বাটে। এর আদি নিবাস মধ্য আমেরিকার মেক্সিকোতে, তবে বর্তমানে বিশ্বের সব জায়গায় এটি ছড়িয়ে পরেছে।
এই গণে প্রায় ৪০০ প্রজাতি রয়েছে, সেগুলোর কয়েকটি হচ্ছে:
সর্বজনীন-চাবি ক্রিপ্টোগ্রাফি

পাবলিক কী ক্রিপ্টোগ্রাফি (Public Key Cryptography) হলো তথ্য গুপ্তায়ন বা ক্রিপ্টোগ্রাফির একটি পদ্ধতি, যাতে তথ্য গুপ্তায়নে ২টি চাবি বা সূত্র ব্যবহার করা হয়, যার একটি সর্বজনীন, বা পাবলিক, এবং অপরটি ব্যক্তিগত বা গোপনীয়। তথ্য পাঠানোর সময় প্রাপকের পাবলিক কী দ্বারা তথ্যকে এনক্রিপ্ট করা হয়। কেবলমাত্র প্রাপক তার ব্যক্তিগত বা প্রাইভেট কী দিয়ে সংশ্লিষ্ট বার্তাটির অর্থ উদ্ঘাটন বা ডিক্রিপ্ট করতে পারেন।
১৯৭৬ সালে হুইটফিল্ড ডিফি ও মার্টিন হেলম্যান এই পদ্ধতি আবিষ্কার করেন। তবে, এর পূর্বে মার্কিন সরকারের গুপ্ত সংস্থা এনএসএ এবং ব্রিটিশ গুপ্তচর সংস্থা এমআই-৬ এটি আবিষ্কার করেছে বলে কোনো কোনো সূত্র অভিমত প্রকাশ করে থাকে।
প্রতান

কোন গ্রহ এবং সূর্যের মধ্যবর্তী কৌণিক দূরত্বকে প্রতান (Elongation) বলা হয়। এর অপর নাম দ্রাঘন। কৌণিক দূরত্ব নির্ণায়ক এই কোণের কেন্দ্রে থাকে পৃথিবী। প্রতানের কিছু বিশেষ মানের জন্য বিশেষ কিছু নাম রয়েছে। যেমন:
অন্তস্থ গ্রহদের প্রতান সূক্ষকোণ হওয়ার কারণেই এই গ্রহগুলোকে সূর্যাস্তের পর পশ্চিমে এবং সূর্যোদয়ের পূর্বে পূর্ব আকাশে দেখা যায়। আর বহিস্থ গ্রহদেরকে রাতের যেকোন সময়ে দেখা যায়।
মহাবিশ্বের বয়স

বৃহৎ বিস্ফোরণ তত্ত্ব অনুসারে মহাবিশ্বের বয়স সম্ভাব্য সকল সময়ের মধ্যে দীর্ঘতম, আর সময়ের সৃষ্টিকেই যদি বৃহৎ বিস্ফোরণের সমসাময়িক ধরি তাহলে তো প্রশ্নাতীতভাবেই মহাবিশ্বের বয়সের এই প্রাচীনত্বের সত্যতা পাওয়া যায়। লেখ আকারে স্থাপন করলে সুপ্রাচীন এই সময়ের রেখাটি পৃথিবীর বর্তমান সময় থেকে বিপরীত গতিতে চলে বৃহৎ বিস্ফোরণের সাথে মিলিত হয়।
অবশ্য কিছু তত্ত্ব দাবী করেছে যে মহাবিশ্ব সর্বদাই ছিল এবং এর কোন শুরু নেই। যেমন: স্থির অবস্থা তত্ত্ব, যা পরবর্তীতে সংশোধিত হয়ে কোয়াসি-স্থির অবস্থা তত্ত্ব নামে পরিচিত হয় এবং প্লাজমা মহাবিশ্ব তত্ত্ব। অনেক বিশ্বতত্ত্ব বিশারদই আবার মহাবিশ্বের বয়সকে সম্পূর্ণ ভিন্ন কিছু স্কেলে পরিমাপ করেছেন। এখানে বৃহৎ বিস্ফোরণ তত্ত্ব অনুসারে মহাবিশ্বের বয়স নিয়েই আলোচনা করা হবে।
নাসার উইলকিনসন মাইক্রোওয়েভ অ্যানিসোট্রপি প্রোব তথা ডব্লিউএমএপি নামক প্রকল্প অনুসারে মহাবিশ্বের বয়স নিম্নরূপ:
এ অনুসারে মহাবিশ্বের বয়স প্রায় (১৩.৭ ± .২) × ১০ বছর । অবশ্য এই প্রকল্পের সকল মডেলকে নিখুঁত ধরে মহাবিশ্বের এই বয়স অনুমান করা হয়েছে; অন্যান্য পদ্ধতিতে ধর্তব্যের মধ্যে আনা হলে বয়সে আরও পার্থক্য হতে পারে।
ক্ষুদ্রতরঙ্গের পটভূমি শক্তির বর্ণালীতে (microwave background power spectrum) অবস্থিত প্রথম শাব্দিক চূড়ার (acoustic peak) অঞ্চলটিকে ব্যবহার করে বয়সের এই পরিমাপ করা হয়েছে। তরঙ্গ বর্ণালীর এই অঞ্চলটি ব্যবহার করে বৃহৎ বিস্ফোরণের ফলে উদ্ভূত অভিঘাত শোষণকারী তলের আকার বের করা হয়েছে যা বয়সের ধারণা দিয়েছে। সেসময় মহাবিশ্বের পুনঃসংযুক্তিকালীন অবস্থা বিরাজ করছিল।
সাম্প্রতিককালে কার্বন-নাইট্রোজেন-অক্সিজেন চক্রের উপর ভিত্তি করে কিছু গবেষণা করা হয়েছে যাতে দেখা যায় এই চক্রটি আগে যত সময়ব্যাপী প্রক্রিয়া বলে ধরা হয়েছিলো তার চেয়ে দ্বিগুণ ধীরগতিসম্পন্ন। যার ফলে মহাবিশ্বের বয়স উপর্যুক্ত প্রক্রিয়ায় নির্ধারিত বয়সের তুলনায় প্রায় বিলিয়ন বছর পিছিয়ে যায়।
ঘোষ দন্তমূলীয় উষ্মধ্বনি

ঘোষ দন্তমূলীয় ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আন্তর্জাতিক ধ্বনিমূলক বর্ণমালায় [z]
বাংলা লিপিতে ‌‌‌‌‌জ়্ বা ইংরেজিতে z যেমন "ব্লাউজ়", চিজ়", "জ়েব্রা", "ব্রাউজ়ার" ইত্যাদি, বা ইংরেজিতে "zoo", "has" ইত্যাদি।
বাংলা বর্ণমালায় "জ" বর্ণটি শব্দের সঙ্গে "়" (নুকতা) মিশিয়ে এই আওয়াজ হয়। শুদ্ধ বাংলায় শুধু যে বিদেশী কথায় রয়ছে (যেমন "ব্লাউজ"), সেগুলিতে ব্যবহার হয়, যদিও আঞ্চলিক উপভাষায় এই ধ্বনিটি খুব ঘন-ঘন ব্যবহার করা হয়, যেমন পূর্বাঞ্চলিক বাংলা "আইজ়" (শুদ্ধ "আজ")।
আতিকুজ্জামান খান

আতিকুজ্জামান খান (১৯২১ - ১০ই মার্চ, ১৯৮৩) ছিলেন বাংলাদেশী কূটনীতিক, সাংবাদিক এবং ক্রীড়া ভাষ্যকার।
কলকাতায় জন্মগ্রহণ করলেও তার পৈতৃক নিবাস ছিল মানিকগঞ্জের দাদারোখীতে।
দেশ বিভাগের পূর্বে আতিকুজ্জামান খান কলকাতায় স্টেটসম্যান, অমৃতবাজার, হিন্দুস্থান স্ট্যান্ডার্ড, স্টার অব ইন্ডিয়া প্রভৃতি পত্রিকায় সাংবাদিকতা করেন। দেশ বিভাগের (১৪ই আগস্ট, ১৯৪৭) পর ঢাকায় এসে আতিকুজ্জামান খান মর্নিং নিউজ এবং পরে অবজারভার পত্রিকায় কর্মরত ছিলেন। ১৯৬২ থেকে ১৯৭৩ সাল পর্যন্ত ঢাকা বিশ্ববিদ্যালয়ের সাংবাদিকতা বিভাগের রিডার ও বিভাগীয় চেয়ারম্যান হিসেবে দায়িত্ব পালন করেন। ১৯৭১ সালে বাংলাদেশের স্বাধীনতা যুদ্ধের বিরোধিতা করে বক্তৃতা বিবৃতি প্রদান করে বিতর্কিত হন। আতিকুজ্জামান খান ঢাকা বেতার কেন্দ্রের সংবাদ বিশ্লেষক এবং ক্রীড়া ভাষ্যকার ছিলেন। সত্তর দশকের শেষের দিকে তিনি কলকাতায় বাংলাদেশ দূতাবাসের ডেপুটি হাইকমিশনার হিসেবে কর্মরত ছিলেন।
আতিকুল ইসলাম (সঙ্গীতশিল্পী)

আতিকুল ইসলাম (১৯৩৫ - ২ এপ্রিল ১৯৭৫) ছিলেন একজন বাংলাদেশী সঙ্গীতশিল্পী। বাংলাদেশে রবীন্দ্র সঙ্গীত জনপ্রিয় করে তোলার ক্ষেত্রে তার উল্লেখযোগ্য অবদান রয়েছে।
আতিকুল ১৯৩৫ সালে চাঁদপুরে জন্মগ্রহণ করেন। শান্তিনিকেতনের বিশ্বভারতী বিশ্ববিদ্যালয় থেকে তিনি রবীন্দ্র সঙ্গীতে ডিগ্রী লাভ করেন। ১৯৬৫ সালে তিনি হাওয়াইয়ান বিশ্ববিদ্যালয় থেকে "মেরিট অন প্রোডাকশন" শীর্ষক কোর্স সম্পন্ন করেন।
আতিকুল ১৯৫৯ সালে ঢাকার বুলবুল ললিতকলা একাডেমিতে শিক্ষক হিসেবে যোগ দেন এবং দীর্ঘদিন বুলবুল ললিতকলা একাডেমির সাথে যুক্ত ছিলেন। তিনি ১৯৬৫ সালের পর একাডেমির প্রযোজনা বিভাগের অধিকর্তা পদে উন্নীত হন। ১৯৬৯ সালের গণঅভ্যুত্থানের সময় তিনি বিক্ষুদ্ধ শিল্পী সমাজ সংগঠনের অন্যতম সংগঠক ছিলেন এবং ১৯৭১ সালে বাংলাদেশের স্বাধীনতা যুদ্ধের সময় আলতাফ মাহমুদের সহযোগিতায় গোপনে শিল্পীদের সংগঠিত করেন। বুলবুল ললিতকলা একাডেমির প্রযোজনায় তার পরিচালিত নৃত্যনাট্যের মধ্যে "হাজার তারের বীণা", "বাদল বরিষণে", "চিত্রাঙ্গদা", "রাজপথ-জনপদ" উল্লেখযোগ্য।
১৯৭৫ সালের ২ এপ্রিল তিনি ঢাকায় মৃত্যুবরণ করেন।
আনন্দচন্দ্র নন্দী

বহু আধ্যাত্মিক গানের রচয়িতা আনন্দচন্দ্র নন্দী ব্রাহ্মণবাড়িয়া জেলার কালিকচ্ছ গ্রামে জন্মগ্রহণ করেন। তার জন্ম ১১ ই বৈশাখ ১২৩৯ বাংলা। ১১ই জ্যৈষ্ঠ ১৩০৭ বাংলা তিনি তিরোধান গমন করেন। মহারাজ আনন্দ স্বামী নামে তিনি সুপরিচিত এই গীতিকারের রচিত গান বাংলাদেশে বহুল প্রচলিত। ব্রাহ্মণবাড়িয়ার সাতমোড়া গ্রামের প্রসিদ্ধ সাধক মনোমোহন দত্ত তার শিষ্য।
আনন্দমোহন বসু

আনন্দমোহন বসু (২৩শে সেপ্টেম্বর, ১৮৪৭- ২০শে আগস্ট, ১৯০৬) ছিলেন বাঙালি রাজনীতিবিদ এবং সমাজসেবক। কিশোরগঞ্জ জেলা বৃহত্তর ময়মনসিংহ জেলার জয়সিদ্ধি গ্রামে তিনি জন্মগ্রহণ করেন। ময়মনসিংহ জজ আদালতের পেশকার পদ্মলোচন বসু ছিলেন তার পিতা। বিজ্ঞানী জগদীশচন্দ্র বসুর বোন স্বর্ণপ্রভা বসু তার স্ত্রী। আনন্দমোহন বসু সস্ত্রীক হিন্দুধর্মে
দীক্ষিত হয়েছিলেন।
আনন্দমোহন বসু বৃহত্তর ময়মনসিংহের কিশোরগঞ্জ জেলার জয়সিদ্ধি গ্রামের এক ভূস্বামী পরিবারে জন্মগ্রহণ করেন। কিন্তু তার জন্ম হয় ময়মনসিংহেই। তার প্রাথমিক পড়াশোনা শুরু হয় ময়মনসিংহেই। ময়মনসিংহ জিলা স্কুল থেকে মেধা তালিকায় ৯ম স্থান অধিকার করে এনট্রান্স পরীক্ষা পাশ করেন। এফএ এবং বিএ পরীক্ষা দেন প্রেসিডেন্সী কলেজ থেকে। উভয় পরীক্ষায়ই শীর্ষস্থান অধিকার করেন। ১৮৭০ সালে কলকাতা বিশ্ববিদ্যালয় কর্তৃক প্রদত্ত প্রেমচাঁদ রায়চাঁদ বৃত্তি লাভ করেন। বৃত্তি নিয়ে উচ্চ শিক্ষা অর্জনের লক্ষ্যে ইংল্যান্ড যান। সেখানে কেমব্রিজের ক্রাইস্ট কলেজ থেকে উচ্চতর গণিত বিষয়ে পড়াশোনা করেন। অনার্সসহ ডিগ্রী পরীক্ষা তথা ট্রাইপস পরীক্ষা প্রথম শ্রেণী লাভ করে প্রথম ভারতীয় র‌্যাংলার হবার সৌভাগ্য অর্জন করেন। ১৮৭৪ সাল থেকে তিনি আইন ব্যবসা শুরু করেছিলেন।
আনন্দমোহন বসু ১৮৮৪, ১৮৯০ এবং ১৮৯৫ সালে বঙ্গীয় ব্যবস্থাপক সভার সদস্য নির্বাচিত হয়েছিলেন। তিনি ১৯০৫ সালের বঙ্গভঙ্গের তীব্র বিরোধিতা করেন।